.:: Larisa Goal ::. Με το ίδιο νόμισμα… η ΑΕΛ!!!\nΜε το ίδιο νόμισμα… η ΑΕΛ!!!\nΤο σενάριο του σημερινού μικρού τελικού για το εφηβικό πρωτάθλημα που έλαβε χώρα στο γήπεδο της Φαλάνης, ήταν σχεδόν το ίδιο γραμμένο με αυτό του τελικού για το παιδικό πρωτάθλημα, με τη διαφορά πως η ΑΕΛ ήταν αυτή που ανέτρεψε τα δεδομένα και έφτασε στη νίκη με 2-1 απέναντι στους Ατρόμητους/Θύελλα.\nΟ Ηλίας Χουλιαρόπουλος ήταν ο μεγάλος πρωταγωνιστής για τους «βυσσινί» καθώς σκόραρε δις (63΄, 79΄) και χάρισε έτσι την κούπα στην ομάδα του.\nΑπό τη μεριά τους οι Ατρόμητοι που εμφανίστηκαν ιδιαίτερα ανταγωνιστικοί κυρίως στο α΄μέρος, ευτύχησαν να πάρουν προβάδισμα στο σκορ στο 45΄με τον Κώστα Μπάγκα.\nΠάντως και οι δύο ομάδες είχαν τις δικές τους καλές στιγμές για να σκοράρουν, οι μεν «βυσσινί» με τους Μπούρα, Ριζούλη και Ζησούλη ενώ οι «κυανοκίτρινοι» με τους Μπάγκα, Θεοχάρη και Βλαχάκη.\nΔιαιτητής του αγώνα ήταν ο Γιώργος Κουβάτας με βοηθούς τους Θωμά Πάλλα και Θωμά Μπάρκα.\nΑΕΛ (Γ. Βασιλείου): Νικολακούλης, Μακρής, Κωστόπουλος, Ντούρας, Γώγος, Μπούρας, Ταμπόσης, Χατζηβασίλης, Ζαμπέτας, Χουλιαρόπουλος, Ριζούλης, Δίχρης, Στάθης, Μπουχλαριώτης, Τσιούπρος, Ζησούλης, Στάμος, Παρασκευούδης, Κυρίτσης, Παπακωνσταντίνου, Μακρυγιάννης, Λυγούρας.\nΑΤΡΟΜΗΤΟΙ/ΘΥΕΛΛΑ ΛΑΡΙΣΑΣ (Γ. Λόζιος): Γερακίνης, Χοτάι, Μπάγκας, Νταϊάκης, Λόζιος, Πάγια, Θεοχάρης, Καραούλας, Ντόκος, Βλαχάκης, Μπενεχούτσος, Μπουλασίκης, Κρικώνης, Πολύμερος, Κορτσάρι, Μασούρας.\nΜετά το τέλος του αγώνα οι διοικητικοί της ΕΠΣΛ, Ρένος Καρυώτης, Μιχάλης Κόκκινος και Γιάννης Γκουτζαμάνης έκαναν τις απονομές των μεταλλίων και των κυπέλλων στους δύο φιναλίστ αλλά και στο διαιτητικό τρίο.


Μηχανοδηγοί ΤΡΑΙΝΟΣΕ: Ανακοίνωση Γιάννη Γρίβα\nΑκούω για επερχόμενη ΟΙΚΟΝΟΜΙΚΗ ΑΝΑΠΤΥΞΗ και μείωση της ΑΝΕΡΓΙΑΣ αυτό είναι\nφούμαρα ,γιατί η Ε.Ε. και δη η ΟΝΕ έχει οικοδομηθεί στη βάση ορισμένων αξιωμάτων και νόμων που όχι μόνο είναι απαγορευτικά αλλά αποτελούν για τους τροικανούς νεοφιλελεύθερους ,γόρδιο δεσμό . Αξίωμα πρώτο: ΕΧΕΙ ΣΧΕΣΗ ΜΕ ΤΟΝ ΑΤΟΜΙΚΟ ΑΝΘΡΩΠΟ το οποίο λέει ότι, ο κάθε άνθρωπος σε μια κοινωνία δρα ορθολογικά θέλοντας να μεγιστοποίηση την ωφέλεια του . Αξίωμα δεύτερο: ΕΙΝΑΙ ΤΗΣ ΥΠΟΚΑΤΑΣΤΑΣΗΣ ΤΩΝ ΑΓΑΘΩΝ που λέει ότι , αν οι τιμές των αγαθών, προϊόντων αυξηθεί και το εισόδημα μειωθεί, τότε οι καταναλωτές πάλι θα ικανοποιηθούν διαλέγοντας προϊόντα με την δυνατή χαμηλότερη τιμή. Το τρίτο αξίωμα: ΤΟ ΧΡΗΜΑ ΕΙΝΑΙ ΟΥΔΕΤΕΡΟ το οποίο είναι ή καλύτερα μας κάνουν σαφές ότι, οι μεταβολές ποσότητας χρήματος δεν επηρεάζουν τις μεταβλητές οικονομίας (ΑΠΑΣΧΟΛΗΣΗ-ΚΑΤΑΝΑΛΩΣΗ-ΕΠΕΝΔΥΣΕΙΣ-ΑΠΟΤΑΜΙΕΥΣΗ-ΚΡΑΤΙΚΕΣ ΔΑΠΑΝΕΣ-ΑΕΠ) αλλά μόνο το επίπεδο τιμών . Αυτό είναι για την οικονομία όχι μόνο άτοπο, αλλά πέρα για πέρα η μείζων ηλιθιότητα! Αλλά αν για οποιοδήποτε λόγο πέσουν λεφτά στη αγορά τότε θα επηρεασθούν οι τιμές, άρα πληθωρισμός. Τέταρτον , διακατέχει όλους ο νόμος του Say. NOMOΣ ΤΩΝ ΑΓΟΡΩΝ. Η προσφορά δημιουργεί τη ζήτηση , η αγορά θα λύσει μόνη της τα δημιουργημένα προβλήματα αν παρουσιασθούν. Δεδομένου ότι η αγορά εργασίας καθορίζει τις αμοιβές με βάση την προσφορά-ζήτηση. Εύκαμπτοι μισθοί προς τα κάτω ( σημαίνει κατά την θεώρηση μας μείωση παραγωγής, άρα αύξηση ανεργίας), εύκαμπτες τιμές και επιτόκια συνιστούν μηχανισμό που αυτόματα προσαρμόζεται. Συνεπώς όπως το θέτουν, στη χώρα μας μετά από οκτώ χρόνια λιτότητας , οι αμοιβές της εργασίας στο δημόσιο- ιδιωτικό-συντάξεις ,όπως και οι δαπάνες για υγεία-παιδεία, ασφάλεια, κοινωνικό κράτος δεν έχουν προσαρμοσθεί άρα απαιτείται και είναι αναγκαίο η μείωση τους περαιτέρω(ΠΩΠΩ τι ηλιθιότητα!..). Αυτές είναι οι λογικές που επικρατούν και εμείς ως χώρα τις αποδεχόμαστε δεδομένου ότι η χώρα μας έχει υποστεί από το 2009 μείωση του ΑΕΠ 28% , μείωση της κατανάλωσης από 215 δις σε 156δις, μείωση κατά 65% των επενδύσεων, εκτόξευση της ανεργίας κ.ά.!Σας υπενθυμίζω εδώ την ρήση του κ. υπουργού ΧΟΥΛΙΑΡΑΚΗ << ήταν επιλογή μας η υπερφορολόγηση της μεσαίας τάξης της χώρας μας>>. Επίσης στη συνέντευξη του Σόιμπλε στον Παπαχελά είπε <<η κυβέρνηση της Ελλάδας ποτέ δεν μας είπε για μια άλλη επιλογή που θα έφερνε την χώρα σας σε ανάπτυξη, οποιαδήποτε και αν ήτανε ήταν συζητήσιμη, αρκεί να καθοριζόταν από το διαμορφωμένο πλαίσιο της ΚΟΜΙΣΙΟΝ >>. Άρα θα εμφυσήσει η κυβέρνηση στο κόσμο ότι βγαίνουμε στις αγορές και επομένως έπεται η ανάπτυξη, δεδομένου ότι έως το 2022 θα πρέπει να έχουμε 3,5% πλεόνασμα, ενώ από το 2023 έως 2060 στο 2,2%, όμως υπό επιτήρηση . Άρα για ποιά ανάπτυξη μιλούνε; Για ανάπτυξη που θα είναι σε όφελος του πολυεθνικού κεφαλαίου και σε βάρος του κόσμου της εργασίας !.................Δεδομένου ότι σύμφωνα με τον ημερήσιο τύπο από το 2010 -2016 77,500 Έλληνες εκατομμυριούχοι και πλέον των 130 μεταξύ αυτών που βγάλανε χρήματα(εκατομμύρια) στους φορολογικούς παραδείσους.\nΕπιπλέον δε στο παγκόσμιο γίγνεσθαι, η αισιοδοξία αποτελεί και είναι θα λέγαμε ανοησία γιατί η φούσκα που έχουν δημιουργήσει με τα πακέτα ποσοτικής χαλάρωσης προκαλεί άνοδο στις αξίες πλασματική(ακίνητα-μετοχές κ.ά.), άρα άνοδο στα χρέη λόγω της αύξησης των εγγυήσεων για τα όποια δάνεια. Όταν σπάσει τι θα γίνει; Παγκόσμιο κράχ και τότε τι; ΕΡΧΕΤΑΙ …………………….


epirusworld: Σαμαράς: Θα τα καταφέρουμε. Δεν θα κάνουμε το χατίρι στον Τσίπρα\nΣαμαράς: Θα τα καταφέρουμε. Δεν θα κάνουμε το χατίρι στον Τσίπρα\nΤην «νέα αποφασιστικότητα» της κυβέρνησης διαμηνύει ο πρωθυπουργός, Αντώνης Σαμαράς, έπειτα από τους κλυδωνισμούς των τελευταίων ημερών και την αποχώρηση του Φώτη Κουβέλη και της ΔΗΜΑΡ από το κυβερνητικό σχήμα.\nΜιλώντας στο «Βήμα της Κυριακής» ο πρωθυπουργός παραδέχεται ότι η κυβέρνηση δοκιμάστηκε τις τελευταίες ημέρες, ωστόσο, παρέμεινε όρθια και θα συνεχίσει με αποφασιστικότητα και καλύτερη συνεννόηση.\n«Πρέπει να μάθουμε να συνεννοούμαστε. Έχουμε όμως επίγνωση του κινδύνου. Δεν θα την πατήσουμε. Θα συνεννοηθούμε εκεί που πρέπει και θα συνεννοηθούμε εγκαίρως» λέει χαρακτηριστικά ο κ. Σαμαράς.\nΣτην ερώτηση εάν ο κ Βενιζέλος θα έχει ρόλο ενόψει του ανασχηματισμού\nδηλώνει: «Βεβαίως, σημαντικό ρόλο. Άλλωστε και στην ως σήμερα κυβέρνηση το ΠΑΣΟΚ συμμετείχε πιο «διακριτικά» από δική του επιλογή. Δεν μπορώ να πω περισσότερα, γιατί καλύτερα να περιμένουμε να ολοκληρωθεί η συζήτηση».\nΟ Αντώνης Σαμαράς επέκρινε με δριμύτητα τον κ. Τσίπρα για την στάση του λέγοντας: «Ο κ. Τσίπρας τι ακριβώς θέλει; Θέλει εκλογές; Δεν το νομίζω... Θέλει μήπως ακυβερνησία και στασιμότητα; Την εύχεται πράγματι. Και εκεί είναι το πρόβλημα του. Ότι εύχεται η χώρα να αποτύχει. Αλλά δεν θα του κάνουμε το χατήρι... Με...καληνύχτισε ο άνθρωπος (σ.σ. στην ομιλία στο Σύνταγμα), τον καληνυχτίζω και εγώ. Και του εύχομαι καλά ξεμπερδέματα με τις Συνιστώσες του».\nΑναρτήθηκε από EPIRUSWORLD στις 4:25 μ.μ.


Σκοπός. Στα πλαίσια λειτουργίας του Marketplace, συλλέγουμε ορισμένα δεδομένα προσωπικού χαρακτήρα που σας αφορούν για να διευκολύνουμε τη σχέση μας μαζί σας και για να σας παρέχουμε την καλύτερη δυνατή αγοραστική εμπειρία. Μέσω της Δήλωσης Απορρήτου θέλουμε να σας εξηγήσουμε τις πρακτικές και τις πολιτικές μας για τη συλλογή, χρήση και ανταλλαγή δεδομένων και cookies που συλλέγονται από ή για εσάς.\nΠως συλλέγουμε τα δεδομένα. Τα δεδομένα σας συλλέγονται όταν επικοινωνείτε μαζί μας μέσω της φόρμας επικοινωνίας μας, μέσω της εγγραφής σας στην πλατφόρμα ως Πωλητής ή Αγοραστής, μέσω της φόρμας παραγγελίας μας, μέσω της εγγραφής στο newsletter, μέσω τηλεφώνου, ή ηλεκτρονικού ταχυδρομείου, ή με όποιον άλλο τρόπο μπορεί να μας στείλετε τα δεδομένα σας. Το Katabra Marketplaceθέτει ως 1η προτεραιότητα την ασφάλεια των προσωπικών σας δεδομένων. Για το λόγο αυτό διαχειριζόμαστε τα προσωπικά σας δεδομένα με προσοχή, σύνεση και σύμφωνα με την Εθνική και Ευρωπαϊκή Νομοθεσία όπως ορίζουν ο Νόμος 2472/1997 και ο Κανονισμός (ΕΕ) αριθ. 679/2016 (GDPR).\nΕκτέλεση των παραγγελιών σας/ Εγγραφή και νομιμοποίηση Πωλητών/ Εγγραφή Αγοραστών/ Ολοκλήρση παραγγελιών\nΓια πόσο χρονικό διάστημα διατηρούμε τα δεδομένα σας. Είναι η πολιτική μας να διατηρούμε τα δεδομένα σας μόνο για όσο χρονικό διάστημα είναι απαραίτητο για τον σκοπό για τον οποίο συλλέχθηκαν, σύμφωνα με τις αρχές ελαχιστοποίησης των δεδομένων και περιορισμού της περιόδου αποθήκευσης. Για όλους τους παραπάνω λόγους, τα δεδομένα σας θα διατηρηθούν για τουλάχιστον πέντε (5) έτη μετά τη λήξη της πελατειακής μας σχέσης. Επιπλέον, ευθυγραμμίζουμε τη διατήρηση των δεδομένων σας με πιθανές διαφοροποιήσεις που προκύπτουν από την άσκηση των δικαιωμάτων προστασίας των προσωπικών σας δεδομένων.\nAποκάλυψη προσωπικών δεδομένων σε τρίτους. Δεν θα εκχωρήσουμε, αποκαλύψουμε ή ενοικιάσουμε τα προσωπικά σας στοιχεία σε οποιοδήποτε τρίτο μέρος /οντότητα κατά τρόπο διαφορετικό από αυτόν που περιγράφεται στην παρούσα Δήλωση Απορρήτου. Η εταιρία μας διαβιβάζει προσωπικά δεδομένα σε τρίτους, στους οποίους η εταιρία αναθέτει την επεξεργασία προσωπικών δεδομένων για λογαριασμό της.\nΑσφάλεια δεδομένων. Καταβάλλουμε μεγάλες προσπάθειες για να προστατεύσουμε τους χρήστες μας από τυχόν μη εξουσιοδοτημένη πρόσβαση ή αλλοίωση, αποκάλυψη ή καταστροφή των στοιχείων που έχουμε στην κατοχή μας. Συγκεκριμένα:\nΗ πρόσβαση στα προσωπικά στοιχεία, περιορίζεται μόνο σε υπαλλήλους μας και σε συνεργαζόμενους φορείς που πρέπει να γνωρίζουν αυτά τα στοιχεία για να παρέχουν υπηρεσίες προς εμάς. Οι συνεργαζόμενοι αυτοί φορείς και ο τρόπος με τον οποίον διασφαλίζονται τα δεδομένα σας αναφέρονται ρητά στην παρούσα δήλωση απορρήτου.\nΠρόσβαση ανηλίκων Τα προϊόντα που προσφέρουμε, απευθύνονται αποκλειστικά για αγορά από ενήλικες και όχι από παιδιά ή ανηλίκους κάτω των 16 ετών. Εάν είστε κάτω των 16 ετών, μπορείτε να χρησιμοποιήσετε την ιστοσελίδα μας μόνο με τη συμμετοχή και την έγκριση ενός γονέα ή κηδεμόνα.\nΧρήση cookies. Ένα «cookie» είναι ένα μικρό αρχείο κειμένου που μεταφορτώνεται στη συσκευή σας όταν επισκέπτεστε έναν ιστότοπο και επιτρέπει στον ιστότοπο να αποκτά ορισμένες πληροφορίες από το πρόγραμμα περιήγησης, όπως οι προτιμήσεις σας. Θεωρούμε σημαντικό να γνωρίζετε ποιά είναι τα cookies που χρησιμοποιούνται στην ιστοσελίδα μας και για ποιούς λόγους αυτά χρησιμοποιούνται. Οι δύο βασικές κατηγορίες cookies που χρησιμοποιούνται στον ιστότοπό μας είναι τα απολύτως απαραίτητα cookies και τα cookies τρίτων:\nΤα δικαιώματα προστασίας των προσωπικών σας δεδομένων/ Σε οποιοδήποτε σημείο, κατά τη διατήρηση ή επεξεργασία των δεδομένων σας, διατηρείτε τα παρακάτω δικαιώματα, ενώ μπορείτε να υποβάλλετε και τα ανάλογα αιτήματα:\nΣτοιχεία Υπευθύνου Προστασίας Δεδομένων (DPO) Επωνυμία: «Φράγκος Εμ.», έδρα τη Θεσσαλονίκη, Μητροπόλεως, ΑΦΜ 141745668, email: manolisfragkos@icloud.com


Δώδεκα λόγοι γιατί όχι με τον Κυριάκο. Η- ακόμη καλύτερα -εναντίον του! - avanti popolo\nHome / Unlabelled / Δώδεκα λόγοι γιατί όχι με τον Κυριάκο. Η- ακόμη καλύτερα -εναντίον του!\nΔώδεκα λόγοι γιατί όχι με τον Κυριάκο. Η- ακόμη καλύτερα -εναντίον του!


Τι θα γινόταν αν δεν άνοιγαν - DailyPost.gr\nΔημοσιεύτηκε 1 Απριλίου 2021 1 Απριλίου 2021 στην Εξ απορρήτων από Daily Post\nΗ πρώτη σκέψη που μου έρχεται είναι ότι οι κουβέντες που λένε ιδιωτικώς κυβερνητικά στελέχη θα λέγονταν και δημόσια. Και τότε το θέαμα δεν θα ήταν ιδιαίτερα ωραίο. Όσο και αν ορισμένες φορές τα πολιτικά στελέχη αδικούν τους επιστήμονες, στους οποίους ουσιαστικά έχουν φορτώσει το βάρος της απόφασης, να είστε σίγουροι ότι θα βλέπαμε ορισμένες πολύ πιο…εξωστρεφείς αντιδράσεις.\nΗ αγορά, επίσης, θα ανέβαινε στα κάγκελα. Ήδη, οι έμποροι, όταν έμαθαν από διαρροές το μεσημέρι ότι το λιανεμπόριο πήγαινε για click away, άρχισαν να στέλνουν απειλητικά μηνύματα στο Υπουργείο Ανάπτυξης και να ξεκαθαρίζουν ότι η ανοχή τελειώνει και αρχίζει η μάχη. Και αυτό είναι ένα μέτωπο, το οποίο η κυβέρνηση δεν θα είχε κανένα νόημα να ανοίξει, με ανθρώπους που αποτελούν «βάση» της ΝΔ, ως επί το πλείστον.\nΔεν μιλώ για την οικονομία καν. Είναι στον αναπνευστήρα, παρατεταμένα στη ΜΕΘ, και προσπαθεί να πάρει μια ανάσα. Κάθε εβδομάδα χωρίς ανάσα είναι και άλλο ένα καρφί στο φέρετρο-με συγχωρείτε για τη γλαφυρότητα.\nΠροηγούμενο αρθρο Previous post: New York Times: Καταστράφηκαν 15 εκατ. δόσεις εμβολίου Johnson & Johnson\nΕπομενο άρθρο Next post: Ο Καλπαδάκης απαντά στον Δοξιάδη για τη σχέση με την Τουρκάλα: «Βούρκος και κατήφορος»\nnovartis Κυριάκος Μητσοτάκης ΝΔ κρούσματα ΚΙΝΑΛ εκλογες Βουλή μέτρα εμβόλιο Μητσοτάκης σχολεία κυβέρνηση Τσιπρας Νέα Δημοκρατία ΣΥΡΙΖΑ Ελλάδα Νίκος Χαρδαλιάς ηπα Αλέξης Τσίπρας προσφυγικό-μεταναστευτικό lockdown Ερντογάν Τουρκια Πανδημια Κύπρος κορωνοϊός Άδωνις Γεωργιάδης Παύλος Πολάκης ΕΕ οικονομια


Ξέσπασε πυροβολώντας τον στύλο της ΔΕΗ! - Flashnews.gr\nΞέσπασε πυροβολώντας τον στύλο της ΔΕΗ!\nΕίχε τα νεύρα του ο οδηγός μιας υδροφόρας στη Ζάκυνθο και ξέσπασε ανοίγοντας πυρ εναντίον μιας κολώνας της ΔΕΗ. Αμέσως μετά, πάτησε γκάζι και εξαφανίστηκε αλλά λίγες ώρες αργότερα έπεσε στα χέρια των αστυνομικών που τον αναζητούσαν και στην κατοχή βρέθηκαν σφαίρες και ναρκωτικά.\nΤο περίεργο περιστατικό συνέβη στο δημοτικό διαμέρισμα Λιθακιάς Ζακύνθου, όπου ο… πιστολέρο σταμάτησε την υδροφόρα για να συνομιλήσει με το λογιστή του γραφείου του τοπικού Συνδέσμου Ύδρευσης. Καθώς μιλούσαν, όμως, έβγαλε ένα πιστόλι των 9 mm και πυροβόλησε πέντε φορές κατά του στύλου της ΔΕΗ, χωρίς να γίνει γνωστό αν τον πέτυχε.\nΟ οδηγός τράπηκε σε φυγή με κατεύθυνση προς το Κερί Ζακύνθου, όπου εντοπίστηκε και συνελήφθη από τους αστυνομικούς που τον αναζητούσαν. Στο σπίτι του που ερευνήθηκε, βρέθηκαν και κατασχέθηκαν 6,6 γραμμάρια ινδικής κάνναβης, 25 φυσίγγια και 21 κάλυκες των 9 mm, καθώς και ένα φυσίγγιο «μάγκνουμ» 357 mm. Ο δράστης οδηγήθηκε στον εισαγγελέα με τις κατηγορίες της παράνομης οπλοκατοχής και οπλοχρησίας.\nΠέμπτη, 23 Ιουνίου 2011, 14:19


Κορονοϊός – Κρήτη: Κρούσματα στο Μουσικό Σχολείο μετά τη συναυλία στο Μέγαρο Μουσικής – Ευρυτανικά ΝΕΑ\nΔύο τμήματα του λυκείου του Μουσικού Σχολείου στο Ηράκλειο Κρήτης, έκλεισαν λόγω κρουσμάτων κορονοϊού.\nΣύμφωνα με πληροφορίες του cretapost.gr, μαθητές που συμμετείχαν στη συναυλία του περασμένου Σαββάτου (20.11.2021) στο Μέγαρο Μουσικής για τα 200 χρόνια από την Ελληνική Επανάσταση επέστρεψαν θετικοί στον κορονοϊό.\n«Πρόκειται για συνολικά δέκα μαθητές από το λύκειο που διαγνώστηκαν θετικοί στον κορονοϊό από την περασμένη Κυριακή μέχρι και σήμερα. Γι’ αυτό συνεννοηθήκαμε με τον κ. Λουμπούνη από την περιφέρεια Κρήτης και αποφασίστηκε να κλείσουν δύο τμήματα, ένας της Γ’ και ένα της Β’ λυκείου», τόνισε μιλώντας στο cretapost, ο διευθυντής του Μουσικού Σχολείου, Κώστας Βαρβεράκης.\nΑξίζει να σημειωθεί πως ανάμεσα στους 10 μαθητές που κόλλησαν κορονοϊό, υπάρχουν και εβμολιασμένοι.\nΤο σχολείο τήρησε όλα τα προβλεπόμενα μέτρα για το ταξίδι στην Αθήνα, και -σύμφωνα πάντα με το ρεπορτάζ- αντί για ένα rapid test, υποβλήθηκαν σε δύο.\nTo άρθρο Κορονοϊός – Κρήτη: Κρούσματα στο Μουσικό Σχολείο μετά τη συναυλία στο Μέγαρο Μουσικής δημοσιεύτηκε στο NewsIT .


ΣΕΤ ΜΕ 50 ΠΑΙΔΙΚΕΣ ΜΑΣΚΕΣ ΠΡΟΣΩΠΟΥ | DPAM.gr\nΣΕΤ ΜΕ 50 ΠΑΙΔΙΚΕΣ ΜΑΣΚΕΣ ΠΡΟΣΩΠΟΥ\nTo προϊόν "ΣΕΤ ΜΕ 50 ΠΑΙΔΙΚΕΣ ΜΑΣΚΕΣ ΠΡΟΣΩΠΟΥ" προστέθηκε στο καλάθι σας.\nΚωδικός : DESPOS MASKS 50PCS\nΚουτί με 50 μάσκες προσώπου για παιδιά. Τέλειες για το σχολείο, μια πολύ οικονομική λύση σε συσκευασία 50 τεμαχίων. ΜΑΣΚΑ Προστασίας Παιδική Μιας Χρήσης, (14,5x9,5cm) Τριών Στρωμάτων 3ply. Συνίσταται για χρήση σε ηλικίες από 6 ετών μέχρι 12ετών. Περιέχει 50τμχ. Τιμή για 50άδα 17,99€. Τιμή ανά μάσκα: 0,36€. Μάσκα Προστασίας Παιδική μιας χρήσης, τριών στρωμάτων (3ply) υποαλλεργικές, αδιάβροχες, μη ερεθιστικές, πολύ άνετες στην αναπνοή. Αποτελούνται από δύο φύλλα μη υφασμένου υλικού (non-woven) με προσθήκη, εσωτερικά, ειδικού αντιβακτηριδιακού φίλτρου αποδοτικότητας μεγαλύτερης από 95% (BFE > 95%). Ο τύπος του non-woven υλικού είναι αρίστης ποιότητας, χωρίς χνούδι μη ερεθιστικός. Οι μάσκες έχουν σχήμα ορθογωνίου παραλληλογράμμου διαστάσεων 14,5x9,5cm περίπου. Για λόγους υγιεινής, το προϊόν αυτό δεν αλλάζεται. Στην DPAM θα βρείτε όλα τα απαραίτητα παιδικά αξεσουάρ.


Ειδικότητες, Μικροχειρουργική, Ygia Polyclinic Private Hospital\nΑρχική Σελίδα / Ειδικότητες / Μικροχειρουργική\nΗ Μονάδα Μικροχειρουργικής στεγάζεται στην Πολυκλινική ΥΓΕΙΑ στη Λεμεσό. Είναι ειδικά κατασκευασμένη και σε θέση να προσφέρει στους ασθενείς μια ολοκληρωμένη και επαγγελματική υπηρεσία που υποστηρίζεται από παγκοσμίου φήμης ειδικούς.\nΗ Μονάδα ειδικεύεται στην επανορθωτική μικροχειρουργική και στις πολύπλοκες επανορθωτικές χειρουργικές επεμβάσεις, με επικεφαλής τον Δρ Αλκιβιάδη Αλκιβιάδους, ένα πλήρως εξειδικευμένο και ειδικό Μικροχειρουργό.\nΜε περισσότερες από 1,500 χειρουργικές επεμβάσεις κάθε χρόνο, το τμήμα είναι το κορυφαίο εξειδικευμένο κέντρο στο νησί.\nΗ Μικροχειρουργική είναι μια εξειδικευμένη χειρουργική τεχνική η οποία απαιτεί πολλά χρόνια εκπαίδευσης για να επιτευχθεί η απαραίτητη τεχνογνωσία.\nΤα ισχυρά μικροσκόπια και ο ειδικός εξοπλισμός που χρησιμοποιούνται, είναι αυτά τα οποία επιτρέπουν την ευαίσθητη εξέταση και επισκευή των δομών, όπως αρτηρίες και νεύρα, κανονικά αόρατες στο γυμνό μάτι.\nΟι υπηρεσίες που προσφέρει το κέντρο επικεντρώνονται στη διαχείριση και τη θεραπεία των ανώμαλων δομών του σώματος, ως αποτέλεσμα της ποικιλίας των υποκείμενων αιτίων, συμπεριλαμβανομένων των όγκων, των ασθενειών και των τραυμάτων.\nΗ Μονάδα μας διαθέτει επίσης φήμη για την αριστεία στη θεραπεία και τη διαχείριση των μη επουλωμένων πληγών.\nΥπάρχει 24ωρη ιατρική κάλυψη, με ειδικό για την αξιολόγηση και την εκτέλεση χειρουργικών επεμβάσεων έκτακτης ανάγκης.\nΗ ομάδα της Μονάδας Μικροχειρουργικής αποτελείται από ειδικούς Ιατρούς, ειδικό νοσηλευτικό προσωπικό, Θεραπευτές και Φυσικοθεραπευτές.\nΑυτή είναι η διεπιστημονική προσέγγιση της ομάδας η οποία εξασφαλίζει ότι ένα βέλτιστο tailor-made πακέτο διαχείρισης παραδίδεται σε κάθε ασθενή.\n• Επανορθωτική Χειρουργική – Μικροχειρουργικής.\n• Χειρουργική Άκρας Χειρός.\n• Ορθοπεδικής Χειρουργικής.\n• Δημοσίευση Νοσοκομειακής Περίθαλψης.\n• Δάκτυλο - Χέρι - Άκρο Replantation..\n• Επανορθωτικής Χειρουργικής Χεριού\n• Επανορθωτική Χειρουργική του Άνω και Κάτω Άκρου.\n• Δωρεάν μεταμόσχευση ιστών.\n• Περφορατέρ Flap – Χειρουργική.\n• Δάκτυλο ποδιού στο χέρι - Χειρουργική Μεταφοράς.\nΧειρουργική επέμβαση του χεριού:\n• Εκτομή γάγγλιου.\n• Νόσος του Dupuytren.\n• Κατάγματα – χέρι.\n• Κοινή χειρουργική του χεριού.\n• Καρπός – Παθολογία.\n• Τραυματισμούς στους τένοντες.\n• Χέρι - εργατικά ατυχήματα, και Άκρο.\n• Η αρθρίτιδα του χεριού.\n• Συγγενείς ανωμαλίες στο χέρι.\nΠεριφερική Χειρουργική νεύρων:\n• Καρπού - απελευθέρωση σήραγγα.\n• Ωλένιο αποσυμπίεση του νεύρου/ Μεταφορά.\n• Βραχιόνιου πλέγματος – Χειρουργική.\nΆκρο - Complex Ανασυγκρότηση τραύματος:\n• Flap Ανασυγκρότησης.\n• Scar χειρουργική επέμβαση αναθεώρησης.\nΔρ. Αλκιβιάδης Αλκιβιάδους\nΜικροχειρουργική - Ορθοπεδική Χειρουργική


24ωρο: "Ιστορική" ΑΛΛΑΓΗ στο κεντρικό δελτίο ειδήσεων του ΑΝΤ1!\n"Ιστορική" ΑΛΛΑΓΗ στο κεντρικό δελτίο ειδήσεων του ΑΝΤ1!\nΞεχάστε το δελτίο ειδήσεων που βλέπατε μέχρι τώρα στη συχνότητα του ΑΝΤ1...\nΣύντομα θα βλέπετε το ολοκαίνουργιο δελτίο του, με την ίδια παρουσιάστρια αλλά σε μισό χρόνο και με διαφορετική δομή.\nΗ µετάβαση δεν µπορεί να γίνει από τη μία στιγμή στην άλλη, καθώς, όπως είχαν έγκαιρα αναφέρει υψηλόβαθµα στελέχη του σταθµού, από την ηµέρα που θα ληφθεί η τελική απόφαση χρειάζεται περίπου ένας µήνας για τη µετάβαση στο νέο µοντέλο.\nΣτο τιµόνι της παρουσίασης θα παραµείνει φυσικά η Μαρία Χούκλη, η οποία βρίσκεται ήδη σε στενή συνεργασία µε τον διευθυντή ειδήσεων Βασίλη Πελέκη για την εξειδίκευση των παραµέτρων που θα χρειαστούν για να βγαίνει ένα άρτιο τηλεοπτικό προϊόν. Στόχος είναι να υπάρχουν μικρά και περιεκτικά βίντεο και on, ώστε, παρά τη µικρότερη διάρκεια, να «χωρούν» όλα τα νέα της ηµέρας σε µία πιο compact µορφή.\nΗ µείωση της διάρκειας των ειδήσεων, µάλιστα, θα συνοδευτεί και από... ορατή αλλαγή, καθώς, σύµφωνα µε τις ίδιες πληροφορίες, στις 2 Νοεµβρίου θα εγκαινιαστεί και το νέο σκηνικό των ειδήσεων του ΑΝΤ1.\nΌπως φαίνεται, το κανάλι όχι µόνο δεν επιχειρεί να «αποσιωπήσει» την αλλαγή του µοντέλου των ειδήσεων -που µε όρους χρονικής διάρκειας µπορεί να ερµηνευτεί και ως υποβάθµιση της ενηµέρωσης- αλλά την υπογραµµίζει, προβάλλοντας την ίδια ηµέρα τη νέα του εικόνα. Με τον τρόπο αυτό, το κανάλι επιθυµεί να «ολοκληρώσει» τη νέα ταυτότητα του κεντρικού δελτίου και να το παρουσιάσει σαν επαναλανσάρισµα.


Διαμονή Άγιος Νικόλαος Κρήτη - Ενοικιαζόμενα Δωμάτια Αργυρώ Κριτσά Λασίθι Κρήτη\nΤα Δωμάτια Αργυρώ είναι ένα οικογενειακό κατάλυμα που προσφέρει τη γοητεία, τη ποιότητα, τη καθαριότητα, τα άνετα καταλύματα σε μια επιλεγμένη σπιτική ατμόσφαιρα.\nΤο κατάλυμα βρίσκεται στο παραδοσιακό χωριό Κριτσά, το οποίο είναι χτισμένο αμφιθεατρικά στους πρόποδες ενός βράχου.\nΟ επισκέπτης μπορεί να απολαύσει την κρητική φιλοξενία σε συνδυασμό με ενδιαφέρουσες εκδρομές στη γύρω περιοχή, που μπορούν να ικανοποιήσουν τόσο τους λάτρεις του βουνού όσο και της θάλασσας.\nΤο κατάλυμα βρίσκεται στην ιδανική θέση ώστε να χρησιμοποιηθεί ως βάση για να εξερευνήσει κανείς τα πανέμορφα Κρητικά βουνά, με την απρόβλεπτη ομορφιά και τις ξαφνικές αλλαγές της διάθεσης, τα παραδοσιακά χωριά, τις όμορφες παραλίες, τα μοναδικά ιστορικά μνημεία της περιοχής καθώς και τις κρητικές γεύσεις που θα μείνουν στην καρδιά οποιουδήποτε επισκέπτη.\nΤο Δωμάτια Αργυρώ είναι ένα οικογενειακό κατάλυμα. Η Αργυρώ και η οικογένειά της διευθύνουν το ξενοδοχείο τους για πάνω από 25 χρόνια με σκοπό να προσφέρουν μια ευχάριστη και αξέχαστη διαμονή στους επισκέπτες τους.\nΗ Ικανοποίησή Σας\nΗ Αργυρώ και η οικογένειά της έχουν σαν αποστολή να βοηθήσουν όλους τους επισκέπτες να ανακαλύψουν τις διαφορετικές εκείνες πτυχές που κάνουν την Κρήτη έναν εξαιρετικό προορισμό για μια αξέχαστη εμπειρία.


«ΒΟΜΒΑ» ΑΠΟ ΤΟ ΥΠΟΥΡΓΕΙΟ ΥΓΕΙΑΣ: ΑΠΑΓΟΡΕΥΣΗ ΣΥΜΜΕΤΟΧΗΣ ΦΑΡΜΑΚΟΠΟΙΩΝ ΣΕ ΕΤΑΙΡΕΙΕΣ ΦΑΡΜΑΚΕΙΩΝ ΛΟΓΩ ΑΣΥΜΒΙΒΑΣΤΩΝ (ΠΑΡΕΡΜΗΝΕΙΑ ΤΟΥ Π.Δ. 64/2018 – ΑΠΟΤΕΛΕΣΜΑ: ΑΝΤΙΣΥΝΤΑΓΜΑΤΙΚΕΣ ΚΑΙ ΑΣΥΜΜΕΤΡΕΣ ΕΤΑΙΡΙΚΕΣ ΑΝΑΤΡΟΠΕΣ) - Χ. Αρβανίτης\nΤο Υπουργείο Υγείας, σε απάντηση ερωτημάτων που υποβλήθηκαν στις αρμόδιες υπηρεσίες, γνωστοποίησε επίσημα τη θέση του για τα ασυμβίβαστα των φαρμακοποιών ως προς τη συμμετοχή τους σε εταιρείες εκμετάλλευσης φαρμακείων. Υποστηρίζει ότι «στην απαγορευτική διάταξη της παρ. 5 (γ’) του άρθρου 2 του Π.Δ. 64/2018 εμπίπτει κάθε φυσικό πρόσωπο με τις συγκεκριμένες ιδιότητες που αναφέρονται στο εν λόγω άρθρο και δεν μπορεί να συμμετάσχει ως εταίρος σε εταιρεία που λειτουργεί φαρμακείο, ανεξαρτήτως του εάν είναι φαρμακοποιός ή ιδιώτης μη φαρμακοποιός.»\nΥποστηρίζει δε στη συνέχεια ότι, σύμφωνα με το άρθρο 3 του Π.Δ. 64/2018, τα «φαρμακεία, που λειτουργούν νομίμως ως εταιρείες, πρέπει να εναρμονιστούν με τις διατάξεις του άρθρου 2 εντός προθεσμίας έξι (6) μηνών από την έναρξη ισχύος του διατάγματος, υποβάλλοντας στη Διεύθυνση Φαρμάκων και Φαρμακείων της κατά τόπον αρμόδιας Περιφερειακής Ενότητας καθώς και στον οικείο Φαρμακευτικό Σύλλογο ακριβές αντίγραφο του καταστατικού τους, θεωρημένο από το Γ.Ε.ΜΗ. Σε διαφορετική περίπτωση επέρχονται οι έννομες συνέπειες της παρ. 8 του άρθρου 2.»\nΣημειώνω ότι οι αναφερόμενες συνέπειες της παρ. 8 του άρθρου 2 του Π.Δ. 64/2018 είναι η αυτεπάγγελτη ανάκληση της άδειας ίδρυσης του φαρμακείου από την αρμόδια Περιφέρεια.\nΟι συνέπειες της επίσημης αυτής ερμηνευτικής προσέγγισης του Υπουργείου Υγείας, καθ’ όλα εσφαλμένης και την άποψή μου, θα είναι τραγικές.\nΤο ζήτημα το είχα ήδη αναδείξει στην ανάρτησή μου της 10-08-2018 στο site www.arvanitislaw.gr με τίτλο «ΔΙΚΑΙΟ ΦΑΡΜΑΚΕΙΩΝ: ΤΟ Π.Δ. 64/2018, ΤΑ ΑΣΥΜΒΙΒΑΣΤΑ ΣΤΗΝ ΙΔΡΥΣΗ – ΕΚΜΕΤΑΛΛΕΥΣΗ ΦΑΡΜΑΚΕΙΩΝ ΚΑΙ Ο ΚΙΝΔΥΝΟΣ ΣΟΒΑΡΗΣ ΠΑΡΕΡΜΗΝΕΙΑΣ». Αφορμή ήταν το νομικό σημείωμα της Νομικής Υπηρεσίας μεγάλου Φαρμακευτικού Συλλόγου που πληροφορούσε ότι αυτή ήταν η ερμηνεία που προσέδιδε το Υπουργείο Υγείας στη συγκεκριμένη διάταξη πριν ακόμη αυτή διατυπωθεί εγγράφως.\nΓια λόγους συναδελφικής δεοντολογίας οφείλω να ομολογήσω ότι η σχετική πληροφορία της Νομικής Υπηρεσίας του Συλλόγου αυτού επαληθεύτηκε ως ακριβής.\nΣτη συγκεκριμένη ανάρτησή μου, την οποία παραθέτω στη συνέχεια για διευκόλυνση ως Παράρτημα Ι, αναφέρομαι στους λόγους για τους οποίους μία τέτοια ερμηνεία είναι αντισυνταγματική και προφανώς απαράδεκτη νομικά.\nΜε δεδομένο ωστόσο ότι το Υπουργείο Υγείας διατύπωσε ρητά τον τρόπο που θα αντιμετωπίσει το ζήτημα, κρίνεται σκόπιμη η προσβολή της διάταξης της παρ. 5(γ’) του άρθρου 2 του Π.Δ. 64/2018 με αίτηση ακύρωσης στο ΣτΕ, συνοδευόμενη από αίτηση αναστολής εκτέλεσής της.\nΣυζητώντας το ζήτημα με τον διαπρεπή Καθηγητή Διοικητικού Δικαίου της Νομικής Σχολής Αθηνών Πάνο Λαζαράτο, καταλήξαμε στο συμπέρασμα ότι η δικαστική προσφυγή στο ΣτΕ θα έχει ικανοποιητικά αποτελέσματα.\nΣημειώνω ότι η προθεσμία για την άσκηση της αίτησης ακυρώσεως κατά του Π.Δ. 64/2018 εκπνέει την ερχόμενη Πέμπτη 15 Νοεμβρίου.


Case Study: Πώς Η Βραζιλία Καταπολέμησε Τη Φτώχεια - Dianeosis\nPhotography: Monik Ruffo/ Flickr\nCase Study: Πώς Η Βραζιλία Καταπολέμησε Τη Φτώχεια\nΗ ιστορία του Bolsa Familia, ενός από τα πιο επιτυχημένα προγράμματα κατά της φτώχειας όλων των εποχών.\nΤι Κάνει η Ελλάδα Για Τη Φτώχεια;\nΕίναι η ανισότητα ένα πολιτικό ή ένα οικονομικό πρόβλημα; Ποια είναι η καλύτερη δυνατή προσέγγιση στην άσκηση πολιτικής για τη φτώχεια; Αποδίδουν περισσότερο τα επιδόματα ή τα κίνητρα; Τέλος, πώς μπορεί να επηρεάσει πρόγραμμα για την αντιμετώπιση της φτώχειας τις επόμενες γενιές; Ασφαλώς, κανένα από τα παραπάνω ερωτήματα δεν διαθέτει απάντηση που να μην αμφισβητείται. Ωστόσο, η περίπτωση της Βραζιλίας και της πολιτικής κατά της φτώχειας, που εφαρμόζεται εδώ και περισσότερο από μια δεκαετία, συγκροτεί ένα ενδιαφέρον case study.\nH Βραζιλία, από το 2003 οπότε εισήγαγε νέα πολιτική κατά της φτώχειας - με αιχμή του δόρατος το πρόγραμμα Bolsa Familia ("Οικογενειακό βοήθημα") - έχει καταφέρει να μειώσει θεαματικά τα ποσοστά ακραίας φτώχειας, όπως ορίζονται από τους περισσότερους διεθνείς οργανισμούς (εισόδημα μικρότερο από 2 δολάρια ημερησίως). Από το 2003 ώς και το 2014, το ποσοστό των Βραζιλιάνων που ζούσαν κάτω από το όριο της φτώχειας μειώθηκε από 8,8% σε λιγότερο από 3%. Σύμφωνα με την ανάλυση της Παγκόσμιας Τράπεζας το ποσοστό αυτό ισοδυναμεί με εξάλειψη της φτώχειας στη χώρα. Ασφαλώς σημαντικό ρόλο έπαιξε η ανάπτυξη (με ρυθμό σταθερά κοντά στο 4%) που γνώριζε η Βραζιλία το ίδιο διάστημα.\nΗ ιστοσελίδα της πρωτοβουλίας "World without poverty"\nΠαρ' όλα αυτά το Bolsa Familia θεωρείται ένα εξαιρετικά επιτυχημένο πρόγραμμα, το οποίο μάλιστα έχει αποτελέσει, κατά κάποιον τρόπο, εξαγώγιμο προϊόν. Μετά την επιτυχία του στη Βραζιλία, η Χιλή, η Κολομβία και το Μεξικό έχουν εισάγει και εφαρμόσει αντίστοιχες πολιτικές. Επιπλέον, η ίδια η Βραζιλία έχει αναπτύξει την πρωτοβουλία “World without poverty”, προκειμένου η “τεχνογνωσία” της σε ζητήματα αντιμετώπισης της φτώχειας να γίνει γνωστή παγκοσμίως.\nTο Bolsa Familia δεν αποτελεί τη μοναδική πρωτοβουλία της Βραζίλίας κατά της φτώχειας, παρά μόνο ένα ένα μέρος της δέσμης μέτρων Brasil Sem Miseria (Βραζιλία χωρίς φτώχεια) που θεσπίζει κατώτατο μισθό, ρυθμίζει τις εργασιακές σχέσεις και προβλέπει πολιτικές υποστήριξης των αγροτών. Ωστόσο, είναι το πιο γνωστό και αποτελεσματικό μέτρο. Επί της ουσίας πρόκειται για ένα κλιμακωτό επίδομα προς τα πρόσωπα και τις οικογένειες που ζουν σε συνθήκες απόλυτης φτώχειας και ακραίας φτώχειας - δηλαδή, σε γενικές γραμμές, επίδομα σε εκείνους που έχουν μηνιαίο εισόδημα έως 154 βραζιλιάνικα ρεάλ (44 ευρώ).\nΤο επίδομα, το ύψος του οποίου ορίζεται από αλγόριθμο, ξεκινάει από τα 70 ρεάλ (20 ευρώ) ανά άτομo. Τα χρήματα πιστώνονται απευθείας στις ειδικές μαγνητικές κάρτες των δικαιούχων κάθε μήνα. Για τους δικαιούχους του Bolsa Familia υπάρχει ειδικό μητρώο (Cadastro Unico) εντός του βραζιλιάνικου υπουργείου για την κοινωνική ανάπτυξη.\nΤο Bolsa Familia θεωρείται ένα εξαιρετικά επιτυχημένο πρόγραμμα, το οποίο μάλιστα έχει αποτελέσει, κατά κάποιον τρόπο, εξαγώγιμο προϊόν. Μετά την επιτυχία του στη Βραζιλία, η Χιλή, η Κολομβία και το Μεξικό έχουν εισαγάγει και εφαρμόσει αντίστοιχες πολιτικές.\nΤόσο το μητρώο δικαιούχων όσο και το επίδομα αφορούν όλη την επικράτεια της χώρας και καλύπτονται από τα έξοδα του κεντρικού προϋπολογισμού. Το κόστος του προϋπολογισμού για το Bolsa Familia φτάνει περίπου τα 24 δισεκατομμύρια ρεάλ (6,8 δισ. ευρώ) ετησίως, δηλαδή περίπου το 0,5% του ΑΕΠ της Βραζιλίας. Οι ωφελούμενοι από το Bolsa Familia είναι επίσης πολλοί. Αποτελούν το ένα τέταρτο του πληθυσμού της χώρας, δηλαδή περίπου 14 εκατομμύρια οικογένειες, που αντιστοιχούν σε 55 εκατομμύρια άτομα.\nΤα οφέλη δεν σταματούν όμως σε όσους καταφέρνουν να εξασφαλίσουν τα χρήματα του επιδόματος, καθώς η ενίσχυση αυτή δεν παρέχεται άνευ όρων. Οι ωφελούμενες οικογένειες έχουν την υποχρέωση να εμβολιάζονται, να εξετάζονται τακτικά για διάφορες ασθένειες καθώς και να στέλνουν τα παιδιά τους στο σχολείο. Σύμφωνα με στοιχεία της βραζιλιάνικης κυβέρνησης, τα οποία επικαλείται παλαιότερο ρεπορτάζ του Guardian, τα παιδιά είναι 10% πιο πιθανό να παρακολουθούν τα μαθήματά τους στο σχολείο αν οι οικογένειές τους στηρίζονται από το Bolsa Familia, ενώ οι μητέρες έχουν κατά 25% μεγαλύτερες πιθανότητες να κάνουν ιατρικές εξετάσεις. Αντίστοιχα, την τελευταία δεκαετία, η παιδική θνησιμότητα έχει μειωθεί κατά 40%. Κατ’ αυτόν τον τρόπο, το Bolsa Familia ωφελεί τόσο τη δημόσια υγεία όσο και την εκπαίδευση, διαμορφώνοντας τις συνθήκες ώστε οι επόμενες γενιές των Βραζιλιάνων να έχουν περισσότερες ευκαιρίες από τους -ακόμη και μετά την παροχή του επιδόματος- φτωχούς γονείς τους.\nΣχετικό άρθρο στην ιστοσελίδα της Παγκόσμιας Τράπεζας\nΔεν ήταν ανέκαθεν όλα τόσο εντυπωσιακά και ρόδινα γύρω από το πρόγραμμα Bolsa Familia. Πίσω στο 2003, την πρώτη χρονιά εφαρμογής του, το κλίμα ήταν μάλλον εχθρικό. Ο τότε νεοεκλεγείς αριστερός Πρόεδρος της Βραζιλίας Λουίζ Ινάσιο Λούλα ντα Σιλβα, γνωστότερος ως Λούλα, είχε να αντιμετωπίσει μια σειρά από προκλήσεις με πιο χαρακτηριστική τη "νευρική" αντίδραση των αγορών στην εκλογή του ριζοσπαστικού κόμματος Εργατικού Κόμματος (PT) στην εξουσία. Το 2002, παραμονές της εκλογής του, η αναστάτωση ήταν τόσο μεγάλη που το ρεάλ έφτασε να υποτιμηθεί κατά 40% έναντι του δολαρίου. Η οικονομική κατάσταση της χώρας επιδεινωνόταν διαρκώς και ο Λούλα έπρεπε να προβεί άμεσα σε μεταρρυθμίσεις και περικοπές που κόστισαν στον κρατικό προϋπολογισμό περίπου 4 δισ. δολάρια. Αντιμετωπίζοντας αντιδράσεις από το κόμμα και από τους ψηφοφόρους του, εισήγαγε το Bolsa Familia τόσο για να στηρίξει τους πιο αδύναμους (δηλαδή σχεδόν έναν στους δέκα Βραζιλιάνους, σύμφωνα με τα στοιχεία της εποχής) όσο και για να εξισορροπήσει τις πολιτικές εντυπώσεις.\nΠράγματι δεν έλειψαν τα εμπόδια. Κατά τα πρώτα τρία χρόνια της εφαρμογής του προγράμματος έγιναν γνωστά διάφορα σκάνδαλα που σχετίζονταν με την εφαρμογή του Bolsa Familia. Για παράδειγμα, αποκαλύφτηκε ότι το 55% των σχολείων δεν είχαν αξιόπιστο σύστημα καταγραφής των μαθητών που πράγματι παρακολουθούσαν τα μαθήματα, και ως εκ τούτου δεν θεωρούνταν αξιόπιστα τα στοιχεία για τις παρουσίες στο σχολείο των παιδιών των οικογενειών που λάμβαναν το επίδομα. Ακολούθησαν και άλλα σκάνδαλα κακοδιαχείρισης με επιδόματα που δίνονταν σε δικαιούχους που είχαν καλύτερη οικονομική κατάσταση από αυτή που δήλωναν. Ως απάντηση σε αυτό το κλίμα, ιδρύθηκε ειδικό υπουργείο για να επιβλέπει την πρόοδο του προγράμματος, εισήχθησαν αυστηρότερες ποινές για τους ωφελούμενους που δεν τηρούσαν τα συμφωνηθέντα και άνοιξε ο δρόμος για τον δεκαπλασιασμό των δικαιούχων μέσα σε μια δεκαετία.\nΗ κριτική εκ μέρους της αντιπολίτευσης αλλά και από αναλυτές για το Bolsa Familia ήταν σφοδρή κυρίως κατά την πρώτη περιόδο εφαρμογής του αλλά και αργότερα. Κατά βάση αφορούσε την ίδια τη φύση του βοηθήματος. “Τις πρώτες ημέρες του Bolsa Familia, όλοι ανέφεραν τη γνωστή ρήση του Κομφούκιου ότι είναι καλύτερα να διδάξεις σε ένα φτωχό να ψαρεύει παρά να τον ταΐσεις ψάρι”, έχει δηλώσει η σημερινή υπουργός κοινωνικής ανάπτυξης, Τερέζα Καμπέλο. Η κριτική υπονοούσε ότι οι φτωχοί δεν έχουν την ψυχραιμία και την οξυδέρκεια να χρησιμοποιήσουν το επίδομα με συνετό τρόπο. “Η αντιπολίτευση υποστήριζε ότι με αυτού του είδους τα επιδόματα δημιουργείται μια στρατιά τεμπέληδων”, εκμυστηρεύτηκε πρόσφατα ο ίδιος ο Λούλα στον διευθυντή του περιοδικού Foreign Affairs, Τζόναθαν Τέπερμαν. Ωστόσο, η εκταμίευση απευθείας επιδόματος στους δικαιούχους και όχι η διάθεση κουπονιών ή κινήτρων στην αγορά εργασίας και στην εκπαίδευση απάλλαξε τη βραζιλιάνική διοίκηση από τη δαιδαλώδη γραφειοκρατία που απαιτεί ένας τέτοιος πιο περίπλοκος μηχανισμός, καθώς και από τις “ευκαιρίες” για διαφθορά που αυτός γεννά.\nΗ πολιτική του Bolsa Familia ασφαλώς δεν εξαφάνισε τη φτώχεια και την ανισότητα και σίγουρα κανείς δεν υποστηρίζει ότι οι βραζιλιάνοι δικαιούχοι των σχετικών επιδομάτων πλέον ευημερούν. Ωστόσο, αποτελεί μια αποτελεσματική πολιτική που, όπως μαρτυρούν όλοι οι δείκτες, έχει ξεκάθαρα θετικό πρόσημο και κυρίως είναι ρεαλιστική και σχετικά εύκολα εφαρμόσιμη. Είναι μια προοδευτική λύση που μπορεί να παρουσιάσει άμεσα αποτελέσματα στην καταπολέμηση των οικονομικών ανισοτήτων, σε αντίθεση με περισσότερο “ουτοπικούς” στόχους, όπως είναι η θέσπιση παγκόσμιου φόρου εισοδήματος ή η φορολόγηση του offshore πλούτου.\nΌλα Τα Αποτελέσματα Της Ποσοτικής Έρευνας Για Την Ακραία Φτώχεια


Το Blackbell είναι ο καλύτερος τρόπος να πωλήσετε τις υπηρεσίες χειρουργικής επέμβασης\nΔημιουργήστε τη δική σας ιστοσελίδα χειρουργικής επέμβασης με έναν διαισθητικό οικοδόμο ιστοτόπων για την προώθηση και την πώληση των υπηρεσιών χειρουργικής σας στο διαδίκτυο . Διαχειριστείτε το περιεχόμενο, τις πληρωμές, την εξυπηρέτηση πελατών και το προσωπικό ημερολόγιο σας εν κινήσει με μια εφαρμογή για κινητά.\nΔημιουργήστε τον δικό σας ιστότοπο χειρουργού - ακόμα κι αν είστε Δημιουργήστε τον δικό σας ιστότοπο χειρουργού\nΧρησιμοποιήστε αυτήν την πλατφόρμα για να δημιουργήσετε έναν ιστότοπο για τις υπηρεσίες χειρουργικής επέμβασης σας υπηρεσίες χειρουργικής επέμβασης . Θαυμάστε τους πελάτες σας με μια κηλίδα παρουσίαση , με την ευγένεια του Blackbell .\nΤο Blackbell σάς επιτρέπει να δημιουργήσετε τη δική σας εφαρμογή IOS ή Android - Ο ιστότοπός σας θα συγχωνευθεί σε μια εφαρμογή που μπορούν να βρουν οι πελάτες σας στο Apple App Store ή στο Google Play και από την οποία θα μπορούν να κάνουν κράτηση των υπηρεσιών σας. Ή μπορείτε επίσης να παραλείψετε τις επιπλοκές και να χρησιμοποιήσετε τη μητρική εφαρμογή μας, οι πελάτες σας μπορούν να κατεβάσουν τη γενική εφαρμογή Blackbell όπου θα μπορούν να βρουν την πλατφόρμα σας.\nΚαταχωρίστε το δικό σας domain name - Η εγγραφή του domain σας στο Blackbell είναι γρήγορη και εύκολη. Δώστε μια επαγγελματική και κηλίδα εμφάνιση στη χειρουργική σας επιχείρηση. Αγοράζοντας το όνομα τομέα σας με το Blackbell , παραλείψτε τις τεχνικές διαμορφώσεις και αποκτήστε τον δικό σας δικτυακό τόπο .com με λίγα μόνο κλικ, το κάνουμε για εσάς.\nΗ πλατφόρμα Blackbell διαθέτει ενσωματωμένο ημερολόγιο ώστε να μπορείτε να παρακολουθείτε τις χειρουργικές σας κρατήσεις .\nΑφήστε τον Blackbell να μάθει πότε είναι διαθέσιμες οι υπηρεσίες χειρουργικής επέμβασης και θα κάνει την δουλειά για εσάς - Απλοί κανόνες που γίνονται με απλό set-up.\nΈχουμε πολλά εργαλεία για να δημιουργήσετε την ιδανική ροή της κράτησης για την υπηρεσία χειρουργικής επέμβασης .\nΔημιουργήστε συνδέσμους για να ζητήσετε πληρωμή από τον πελάτη σας για τις υπηρεσίες χειρουργικής επέμβασης σας υπηρεσίες χειρουργικής επέμβασης . Ο πελάτης σας θα ειδοποιηθεί μέσω ηλεκτρονικού ταχυδρομείου και μπορεί να προσθέσει τα στοιχεία πληρωμής και να επεξεργαστεί την κράτησή του σε λιγότερο από 60 δευτερόλεπτα\nΟρίστε επαναλαμβανόμενες πληρωμές και συνδρομές . Οι ημέρες που κυνηγούν τους πελάτες, παίρνουν κάρτες μέσω τηλεφώνου ή επανεισάγονται στον ίδιο μήνα μετά τον μήνα. Εάν ο πελάτης σας εμπιστεύεται τις υπηρεσίες χειρουργικής επέμβασης, μπορεί απλά να δημιουργήσει μια επαναλαμβανόμενη συνδρομή . Η χρέωση γίνεται απλή.\nΠάρτε την ομάδα σας μαζί - Επιλέξτε ποιο τμήμα της επιχείρησής σας μπορούν να έχουν πρόσβαση, αν είναι διαχειριστές, φροντίζουν για χρέωση, επεξεργάζονται περιεχόμενο, διαχειρίζονται υπηρεσίες εξυπηρέτησης πελατών ή / και διεκπεραιώνουν παραγγελίες. Για παράδειγμα, αν θέλετε να εμπλέξετε τον λογιστή σας, απλά του δώστε την άδεια πρόσβασης στις λειτουργίες διαχείρισης και τιμολόγησης και θα λάβει όλα τα τιμολόγια μέσω ηλεκτρονικού ταχυδρομείου. Θα f θέλετε να προσθέσετε έναν χειρούργο , να τον καλέσετε να έχει πρόσβαση στις παραγγελίες και την εξυπηρέτηση πελατών, εύκολη.\nΤο Blackbell θα σας βοηθήσει να προωθήσετε τις χειρουργικές σας επεμβάσεις. Ενεργοποίηση προηγούμενων και μελλοντικών πελατών, δημιουργία καμπανιών μάρκετινγκ και πώληση μέσω αγορών.\nΚαμπάνιες ηλεκτρονικού ταχυδρομείου - Επιλέξτε προηγούμενους πελάτες που έχουν κάνει κράτηση για τις υπηρεσίες χειρουργικής επέμβασης και να τους στείλουν μηνύματα ηλεκτρονικού εμπορίου.\nΣυμμετοχή σε μια από τις αγορές που χτίστηκαν στο Blackbell - Αυξήστε την εμβέλεια της αγοράς σας χρησιμοποιώντας τα κοντινά Blackbell Marketplaces για να πουλήσετε τις υπηρεσίες χειρουργικής επέμβασης . Επιλέξτε τη σελίδα που θέλετε να υποβάλετε στην αγορά και μόλις εγκριθεί η αίτησή σας, θα αρχίσετε να λαμβάνετε κρατήσεις μέσω αυτής της αγοράς στα εισερχόμενά σας.


Μίνα Αρναούτη: Έχει ακυκλοφόρητο τραγούδι του Παντελή Παντελίδη - Sportlive.gr\nΗ Μίνα Αρναούτη αποκάλυψε ότι έχει στη κατοχή της ένα τραγούδι του Παντελή Παντελίδη, το οποίο δεν κυκλοφόρησε ποτέ.\nΗ Μίνα Αρναούτη μίλησε στη κάμερα του Mykonos Live Tv και αναφέρθηκε στην καταβολή του ποσού των 11.500 ευρώ στην οικογένεια του Παντελή Παντελίδη, ενώ αποκάλυψε ότι έχει έχει στη κατοχή της και ένα ακυκλοφόρητο τραγούδι του αδικοχαμένου καλλιτέχνη.\n«Ήταν για αναρτήσεις που έκανα στο Facebook. Εφόσον το αποφάσισε το Δικαστήριο, αυτό είναι το σωστό. Έχω κάνει κι εγώ αγωγή στην οικογένεια Παντελίδη για δικές της αναρτήσεις. Θα αποφασίσει το δικαστήριο. Τα λεφτά είναι πολλά για μια γυναίκα που δεν εργάζεται. Δυσκολεύτηκα πολύ για να τα συγκεντρώσω. Αν δεν τα έδινα, κινδύνευα με κατάσχεση. Με βοήθησαν για να συγκεντρώσω τα λεφτά. Δεν δουλεύω. Με βοηθούν η μαμά μου και ο σύντροφός της», είπε χαρακτηριστικά.\nΠαράλληλα, πρόσθεσε ότι «κανένας δεν ήθελε αυτό που συνέβη. Έχω να πω ότι έχω ένα τραγούδι του Παντελή που δεν το έχει κανένας. Το έχω ηχογραφημένο, ολόκληρο. Πολλές φορές το ακούω και μου μένει και το σιγοτραγουδάω όλη μέρα, χωρίς να έχει παίξει ποτέ και πουθενά. Είναι κληρονομιά μου. Ήμασταν παρέα, το τραγούδησε με την κιθάρα και τον είχα τραβήξει βιντεάκι και έμεινε στο κινητό. Δεν το έχετε ακούσει ποτέ».


Economist: H όσμωση της άκρας Αριστεράς με την άκρα Δεξιά | ΚΟΣΜΟΣ | antinews.gr\nΑπό την αρχή της συνέντευξής της στον Economist, η Σάρα Βάγκενκνεχτ ήταν ορμητική. «Πιστεύετε ότι μπορεί οποιοσδήποτε να μεταναστεύσει απλώς στη Γερμανία και να ζητήσει πρόσβαση στο κοινωνικό κράτος;» ρωτά η Μεγάλη Κυρία της γερμανικής Αριστεράς. «Η θεωρούμε ότι η μετανάστευση εργατικής δύναμης μάλλον αποτελεί πρόβλημα;»\nΗ κοινοβουλευτική ηγέτις της Αριστεράς ανησυχεί για την κατεύθυνση που παίρνει το κόμμα. «Όταν συγκεντρώνεσαι σε ζητήματα ταυτότητας και συζητήσεις για το λάιφσταϊλ», τονίζει, «δεν εκπροσωπείς πλέον τους πιο φτωχούς. Κι εκείνοι το καταλαβαίνουν». Η απάντησή της σε αυτό είναι ένα νέο κίνημα που εγκαινιάστηκε στις 4 Αυγούστου, λέγεται «Σηκωθείτε» και απευθύνεται σ’εκείνους που έχουν απομακρυνθεί από την πολιτική.\nΠαρόλο που η Βάγκενκνεχτ απορρίπτει αυτή την ιδέα, πολλοί στο κόμμα της ενοχλούνται από τέτοιες συγκρίσεις. Το 2016, ακτιβιστές υπέρ των προσφύγων τής πέταξαν μια σοκολατένια τούρτα στο πρόσωπο. Όταν οι σύνεδροι της Αριστεράς ψήφισαν στο φετινό συνέδριο υπέρ των ανοιχτών συνόρων, αυτό θεωρήθηκε ήττα της.\nΗ Βάγκενκνεχτ παρουσιάζει τώρα το νέο της κίνημα ως μια ευκαιρία να γεφυρωθούν οι διαφορές στους κόλπους της Αριστεράς. Πολλοί πιστεύουν ότι προετοιμάζει το έδαφος για μια μελλοντική κυβέρνηση SPD-Πρασίνων-Αριστεράς. Μάλλον όμως πρόκειται για έναν φορέα μέσω του οποίου η ίδια θα μπορεί να αναπτύσσει τον οικονομικό της κρατισμό και τον πολιτισμικό της συντηρητισμό. «Το AfD δεν εκπροσωπεί τους φτωχούς ανθρώπους», σημειώνει. «Όταν λοιπόν προσελκύει φτωχούς, πρέπει να αναρωτηθούμε τι κάναμε λάθος».\nΟι ψηφοφόροι αυτοί, τονίζει, δεν βρίσκουν τον δρόμο τους για την Αριστερά. Κι όπως δείχνουν οι δημοσκοπήσεις, η ίδια θα κέρδιζε περισσότερες ψήφους αν κατέβαινε ως ανεξάρτητη παρά ως υποψήφια του κόμματος. Το κόμμα «Ανυπότακτη Γαλλία», που δημιουργήθηκε για να στηρίξει τον Ζαν-Λικ Μελανσόν, την εντυπωσίασε.\nΑν το «Σηκωθείτε» λειτουργήσει ως γέφυρα ανάμεσα στην αντισυστημική Αριστερά και την άκρα Δεξιά, δεν θα είναι μια μεμονωμένη περίπτωση. Τα δύο άκρα του πολιτικού φάσματος της Γερμανίας συχνά συναντώνται σε αντινατοϊκές διαδηλώσεις. Το Compact, ένα γνωστό περιοδικό της λαϊκιστικής Δεξιάς, μιλά με πολύ θερμά λόγια για το νέο κίνημα της Βάγκενκνεχτ. Το εκδίδει άλλωστε ο Γιούργκεν Ελσάσερ, ένας πρώην ακτιβιστής της άκρας Αριστεράς που στράφηκε προς τη φιλοπουτινική Δεξιά. Το AfD έχει αρχίσει να συμμετέχει σε διαδηλώσεις εργατών, όπως εκείνη που έγινε για το κλείσιμο ενός εργοστασίου της Siemens στο Γκέρλιτς, κοντά στα σύνορα με την Πολωνία. Κάποια μορφή πολιτικής συνεργασίας του AfD και της Αριστεράς είναι ζήτημα χρόνου. Στη Σαξονία, για παράδειγμα, μπορεί να συγκεντρώσουν μαζί αρκετές έδρες στο κοινοβούλιο για να κερδίσουν την πλειοψηφία στις εκλογές του 2019.\nΤην ίδια στιγμή, κόμματα της σκληρής Δεξιάς δανείζονται στοιχεία από την Αριστερά: άλλοτε υπέρμαχοι της ελεύθερης αγοράς, το Κόμμα της Ελευθερίας στην Αυστρία, ο Εθνικός Συναγερμός στη Γαλλία ή το AfD τάσσονται πλέον υπέρ της ανακατανομής. Ένας νέος χώρος ανοίγεται: είναι εχθρικός προς το ΝΑΤΟ, φιλικός προς τη Ρωσία, ευρωσκεπτικιστικός, οικονομικά παρεμβατικός, εχθρικός προς τη μετανάστευση και το εμπόριο. Οι κεντρώοι θα πρέπει να προσέξουν.\nΠηγή: The Economist, ΑΠΕ - ΜΠΕ\nΔεξιός αντι-κομμουνιστής@ ψυχραιμια14/08/2018 01:49:10\nΑνόητη παρομοίωση την οποία ο, πολιτισμικά ακροαριστερός, economist κάνει προφανώς για να πληθύνει τα παραδείγματα που παραθέτει. Στην πραγματικότητα οι "συριζανελ", δηλαδή η συνεργασία Τσιπρα-Καραμανλη (που οργανικά κρατά ήδη από το 2008) είναι το κατεξοχήν υπόδειγμα που θα έπρεπε να ενθουσιάσει την συστημική πολιτισμική ακροαριστερά παγκοσμίως, διότι σε όλα τα άλλα παραδείγματα που αναφέρονται στο άρθρο, οι ακροαριστερές πολιτικές δυνάμεις στην Ευρώπη υιοθετούν την δική μας συντηρητική ατζέντα καθώς προσπαθούν να απαντήσουν στο πρόβλημα που έχουν, ότι δηλαδή σήμερα αν είσαι Ευρωπαίος ιθαγενής και διαθέτεις πυρηνική οικογένεια είναι πράξη αυτοκτονίας να ψηφίσεις αριστερά ακόμα και αν έχεις μηδενικό εισόδημα, πράγμα που παραδέχεται το άρθρο καθώς τα λαϊκά στρώματα που αναφέρει ψηφίζουν όλα την αντισυστημικη Δεξιά. Θα μπορούσαν οι ακροαριστεροί να λύσουν αυτό το πρόβλημα με την υποστήριξη των απολύτως ανοικτών συνόρων αλλά μετά την άνοδο της αντισυστημικής συντηρητικής αντι-κομμουνιστικής Δεξιάς αυτό είναι πρακτικά αδύνατον. Αναγκάζονται λοιπόν, ορισμένοι ακροαριστεροί, όπως η Γερμανίδα που αναφέρει το άρθρο αλλά και οι ακροαριστεροί συμμορίτες της Γαλλίας και της Αγγλίας, να υιοθετήσουν συντηρητικές πολιτισμικές απόψεις! Και αυτό είναι μια πολύ μεγάλη νίκη του Δεξιού Συντηρητικού κινήματός μας παγκοσμίως!\nΑντιθέτως στο ρωμαίικο υπάρχει μεν ονομαστική συνεργασία "Δεξιας"-Αριστερας, αλλά εδώ η βάση της συνεργασίας είναι οι ακροαριστερές πολιτισμικές απόψεις σαν του economist. Διότι φυσικά αν οι καραμανλικοί είναι Δεξιοί και μάλιστα ακραίοι τότε εγώ είμαι ΑΝΤΑΡΣΥΑ. Και για αυτό, βλέπεις πως, όχι μόνο η οικονομική πολιτική είναι η συστημική, αλλά κατεξοχήν οι ακροαριστερές πολιτισμικές πολιτικές υπέρ του πολυπολιτισμου και εναντίον της πυρηνικής ετερόφυλης οικογένειας, και της παραδοσιακής διάρθρωσης της κοινωνίας δεν συναντούν κανένα εμπόδιο από τους συνοδοιπόρους τους, τους εξοβελισμένους από την ΝΔ. Για αυτό αν είχε κάποιο παράδειγμα να αναφέρει από την Ελλάδα ο economist ως κίνδυνο για την πολιτισμική ακροαριστερά, αυτό θα ήταν η φοβερή συντηρητική και αντι-κομμουνιστική μετατόπιση της ΝΔ, που ανάγκασε ακόμα και κάποιον πολιτισμικά κεντροαριστερό, όπως τον Μητσοτακη, να την αποδεχθεί και να την ακολουθήσει πειθήνια.\nEconomist, ιδιοκτησία των Ρὀτσιλντ και των Ελκανάν, κληρονομικώ δικαιώματι ιδιοκτήται της FIAT.\nΒαθυστόχαστες αναλύσεις. Τι Μεταξάς, τι Ζαχαριάδης. Γεώργιος Παπαδόπουλος με Χαρίλαο Φλωράκη κοινές επιδιώξεις.\nΣυμπέρασμα θέλουμε Μακρόν και «κεντροδεξιούς» και «κεντροαριστερούς» για να κυβερνούν οι «Αγορές» ήτοι οι σύγχρονοι Σάυλωκ.\nΘεόδωρος Hellados14/08/2018 09:53:31\nΗ Δεξιά κάνει αυτό που ήξερε και κάνει πάντα.\nΗ Αριστερά είναι αυτή που έχει χάσει το ρόλο της και δεν ξέρει ποιον να υπερασπιστεί. Γι' αυτό και κάνει εισαγωγές αναξιοπαθούντων και κακόμοιρων πληθυσμών, για να έχει κοινό και ψηφοφόρους.\nΤο παλιό κοινό της, την έχει εγκαταλείψει. Και -τουλάχιστον στα καθ' ημάς- αυτή έχει εγκαταλείψει την προσπάθεια να τους επαναπροσεγγίσει, ξέρει ότι θα 'ναι χαμένος κόπος.\nΜε τι μούτρα θα βγουν οι συριζαίοι στις εκλογικές τους περιφέρειες πριν τις εκλογές; Αυτοί φοβούνται πλέον και να κυκλοφορήσουν έξω, μην έρθει κανάς τρελός και τους τραβήξει καμία..\nΑυτά στα καθ' ημάς, βέβαια..\nΓιατί, απ' ότι λέει το άρθρο, στην Vaterland δεν έχουν εγκαταλείψει (η Αριστερά) ακόμα την προσπάθεια επανα-προσεταιρισμού των παλιών ψηφοφόρων τους. Δεν θέλουν να μπολιάσουν εκεί τον ντόπιο πληθυσμό με τριτοκοσμικούς, για να έχουν λόγο ύπαρξης.\nΜ' άλλα λόγια και για να το κάνω πιο παραστατικό, θέλουν παρελάσεις λοατκι, αλλά όχι με πολλούς μαυριδερούς ανώμαλους.\nΆλλο ένας άριος και ανώτερος Δανός λοατκι, άλλο ένας χαμερπής και lowlife Πακιστανός λοατκι..\nΆλλωστε έχουν να λένε για πολλούς αξιωματικούς του Χίτλερ ότι ήταν "μερακλήδες"..\nΜέχρι και για τον ίδιο..\nΤο bottom line είναι ότι η Αριστερά έχασε την ρόλο της και ψάχνει να βρει καινούριο. Με διαφορετικούς τρόπους, σε διαφορετικά κράτη.\nΑνάλογα με την ψυχοσύνθεση και τα γονίδια καταγωγής..\nΆλλο Βίκιγκ, άλλο Περικλής..\nΝα πω ότι είναι μοναδική ευκαιρία για τη Δεξιά τώρα;\nΤην πραγματική όμως, όχι την ιμιτασιόν!\nΑυτήν που δίδαξε και μετέφερε ανά τους αιώνες πανανθρώπινες Αρχές και Αξίες, οικογενειακά κια κοινωνικά Ιδανικά.\nΌχι αυτήν που άφησε Εθνικά πάθη να οδηγήσουν σε πολέμους (η λαϊκίστικη τα 'κανε αυτά, βλ. Ανελ σε μας) ή που καταπίεσε το πνεύμα, το συναίσθημα και την έμπνευση όπως στα Dark Ages.\nΑλλά αυτή που ανέδειξε την Δημοκρατία ως το καλύτερο πολίτευμα (δεν υπήρχε Αριστερά όταν έγινε αυτό) και την Ελευθερία του ατόμου στην κοινωνία των ανθρώπων, μέσα από την δημιουργία, την επαγγελματική επιτυχία, την οικογένεια και συνεπώς την κοινωνική καταξίωση.\nΠοιος θα τα κάνει όλα αυτά, θα μου πεις..\nΚρινιώ Καλογερίδου14/08/2018 10:17:17\nΜην ξεχνάτε πως αμφότεροι οι ακραίοι, της Αριστεράς και της Δεξιάς - που αποτελούν τα δυο άκρα του πολιτικού φάσματος - επιδιώκουν βασικά να αποδομήσουν και να απαξιώσουν την Κοινοβουλευτική Δημοκρατία... Η θεωρία των δύο άκρων ζει και βασιλεύει, όπως βλέπετε, και ενίοτε εκδικείται αυτούς που την υποτιμούν...


Η ιστορία πίσω από τον Ποντιακό ύμνο της ΑΕΚ!\nΤις τελευταίες ημέρες έχει κάνει το γύρο του διαδικτύου ένα τραγούδι γραμμένο στην ποντιακή διάλεκτο για την ΑΕΚ. Πρόκειται για το «ΑΕΚ, ιδέαν έχω ‘σεν», το οποίοι οι Πόντιοι Ενωσίτες αγκάλιασαν από την πρώτη στιγμή που μοιράστηκε στα Μέσα Κοινωνικής Δικτύωσης.\nΤο τραγούδι μου έκανε εντύπωση όχι μόνο για το γεγονός, ότι καταπιανόταν με την αγαπημένη μας ομάδα, αλλά επειδή είχα γνωριστεί στο παρελθόν με τον άνθρωπο που εμπνεύστηκε τους στίχους. Γνωριστήκαμε μέσω Facebook πριν από 3 χρόνια. Μου είχαν κεντρίσει την περιέργεια τα φοβερά δίστιχα που αναρτούσε καθημερινά στην ποντιακή διάλεκτο, τα οποία εξωτερίκευαν φοβερά συναισθήματα. Χαρά, αγάπη, λύπη, στεναχώρια, πόνο, πένθος, όλα όσα αισθανόμαστε στην καθημερινότητά μας, ανάλογα τα ερεθίσματα που παίρνουμε από τη ζωή, ζωγραφίζονταν (σε αναρτήσεις) από λέξεις μέσω μία γλώσσας που τείνει να εξαφανιστεί, αλλά πεισματικά κρατιέται με νύχια και με δόντια στη ζωή.\nΑυτό ήταν και το αντικείμενο των συζητήσεων με την Ποντιακή Λαίλαπα, όπως είναι το nick name του στο διαδίκτυο: η μάχη για τη διάσωση μίας διαλέκτου που είναι περισσότερο κοντινή από οποιαδήποτε άλλη στην αρχαία ελληνική. Οπότε και μόνο η θέαση του ονόματος του Γιάννη Χαριτίδη στο ποντιακό τραγούδι για την ΑΕΚ προκάλεσε ποικίλα συναισθήματα.\nΠερισσότερο γιατί γνώριζα, ότι ο συμπατριώτης και αδελφός (μου-μας) είχε ασχοληθεί ξανά στο παρελθόν με τον Δικέφαλο. Είχε γράψει ποίημα για την Ένωση, το οποίο, περιγράφει με παραστατικότητα και ψυχική φόρτιση όλο το ταξίδι μέχρι τη γέννηση της ΑΕΚ. Γεννήθηκε στην Πτολεμαΐδα και μεγάλωσε στην Έδεσσα. Σήμερα διαμένει στην Ελευθερούπολη της αεκοκρατούμενης Καβάλας. Οπότε δεν θα μπορούσε να ξεφύγει ακόμα και ποιητικά από τα ενωσίτικα.\nΟ Γιάννης Χαριτίδης ασχολείται σχολαστικά με τη μελέτη της ποντιακής διαλέκτου της γραμματικής και του συντακτικού της. Γράφει ποντιακή ποίηση χωρίς όμως να αυτοεπικαλείται ποιητής. Το AEK LIVE μίλησε μαζί του και του ζήτησε να μοιραστεί κάποιες σκέψεις,\nΠοια ήταν η αφορμή για να γράψεις το “ΑΕΚ ιδέαν έχω ‘σεν”;\n«Ήταν διακαής πόθος του Γιώργου (Τσιφτελίδη). Ήθελε να τιμήσει την ομάδα της καρδιάς μας με ένα ποντιακό τραγούδι. Μου το ζήτησε και εγώ με μεγάλη αγάπη το συνέταξα. Τιμώντας την ιστορία της των ανθρώπων που την ίδρυσαν εκεί στην οδό Βεραντζέρου!!!».\nΈχεις ξαναγράψει παλαιότερα τραγούδι για την ΑΕΚ. Αυτό πώς και δεν μελοποιήθηκε;\n«Είχα γράψει ένα ποίημα το οποίο όμως είχε άκρως ποντιακό χαρακτήρα. Δηλαδή είχε δυσκολότερες για το ευρή κοινό λέξεις. Θέλαμε να μπορεί και ο οπαδός της ΑΕΚ που δεν γνωρίζει την διάλεκτο να μπορεί να το τραγουδήσει. Ένας άλλος λόγος ήταν το νέο γήπεδο. Η Αγιά Σοφία που υπάρχει στο ρεφρέν. Θέλαμε πολύ να υπάρχει στο ρεφρέν!».\nΠως υποδέχτηκαν οι Πόντιοι Ενωσίτες το τραγούδι; Είχε απήχηση;\n«Σε συνομιλίες που έχω και στο βαθμό που μπορώ να γνωρίζω, άρεσε πολύ. Το έχουν ακούσει ΑΕΚτζήδες σε πολλές χώρες του κόσμου και τα σχόλιά τους είναι θετικά».\nΤο τραγούδι είναι μία προσπάθεια έκφρασης της αγάπης για την ΑΕΚ στην ποντιακή διάλεκτο. Υπάρχει όμως η επιθυμία να παιχτεί και σε αγώνες του Δικεφάλου;\n«Θα ήταν τιμή μας να γεμίσει με όλες εκείνες τις δυνάμεις και τα συναισθήματα τις καρδιές όλων των Αεκτσήδων. Αν ακουγόταν και μέσα στο γήπεδο θα ήταν το επιστέγασμα της αγάπης μας για αυτήν την ομάδα!».\nΜια τελευταία ερώτηση. Με μία ποντιακή λέξη, φράση ή ρήση θα συνέδεες την ΑΕΚ;\n«Μα φυσικά! Είναι ο τίτλος του τραγουδιού, “ΑΕΚ ιδέαν έχω ‘σεν».\nΔιαβάστε το ποντιακό ποίημα του Γιάννη Χαριτίδη για την ΑΕΚ. Ακολουθεί και η μετάφραση:\nΤη Πόλης προσφυγόπουλαν, με τα φτερά κομμέναν,\nέρθαν ´ς σην Μάνναν να λαρών, το ψöπο ας σα καμμέναν,\nΑΕΚ ΑΕΚ προσφυγικόν, ομάδα μ’ λατρεμένον,\nιστορικόν το όνεμα σ’, και παντολαλεμένον,\n´ς ση Βερανζέρου το δρομίν, ´ς σα πεχλιβανοφώλâν,\nγεννέθες ασ’ σο όρωμαν, απές ´ς σα καρδοφώλâν,\nΑς σο σαχτάρ’ μισάν τρανόν, εξέβεν φτερωμένον,\nαετοπούλ’ δικέφαλον, και μαυροχρυσομένον,\n´ς σην Νέα Φιλαδέλφειαν, φωλεύταν τα παιδία σ’,\nεπέραν πρωταθλήματα , έδειξαν την αξία σ’,\nΤα παλληκάρâ σ’ ακλωθούν, για τ’ έσεναν βρουλίζ’νε,\nας’ σα εμπόρας εγροικούν, τρανόν εγάπ’ δεικνίζ’νε,\nΤης Κων/πολης πρόσφυγες, χωρίς ελπίδα,\nήρθαν στην μητέρα Ελλάδα, την ψυχούλα τους να γιατρέψουν,\nΑΕΚ ΑΕΚ ομάδα μου προσφυγική και λατρεμένη,\nτο όνομά σου ιστορικό, και σε όλο τον κόσμο διάσημο,\nΣτις Βερανζέρου τον δρόμο, εκεί που σύχναζαν οι αθλητές,\nγεννήθηκες από όνειρο, μέσα στα πιο βαθιά σημεία τις καρδιάς,\nΑπό τη στάχτη σύμβολο μεγάλο, βγήκε με φτερά,\nαετός δικέφαλος, με χρώμα χρυσό και μαύρο,\nΣτη Νέα Φιλαδέλφεια, βρήκαν το σπίτι τους τα παιδιά σου,\nπήραν πρωταθλήματα, έδειξαν την αξία σου,\nτα παληκάρια σου σε ακολουθούν, καίγονται για εσένα,\nξέρουν από αναποδιές, δείχνουν την μεγάλη αγάπη τους.\nΠηγή: AEK - Live


ΟΔΗΓΙΕΣ ΣΥΝΤΗΡΗΣΗΣ — ΕΞΟΙΚΟΝΟΜΩ – ΑΝΑΒΑΘΜΙΖΩ\nΟδηγίες Συντήρησης Κουφωμάτων\nΤο χαρακτηριστικό γνώρισμα των συστημάτων αλουμινίου είναι η ανθεκτικότητα τους στις καιρικές συνθήκες και η αντοχή τους στο χρόνο.\nΓια να διασφαλίσουμε και να διατηρήσουμε τόσο τη καλή λειτουργία, όσο και την άψογη αισθητική κατά τη διάρκεια του χρόνου σε ένα κούφωμα, είναι απαραίτητο να ακολουθούμε λίγους βασικούς, αλλά και απλούς κανόνες σωστής συντήρησης και καθαρισμού:\nΘα πρέπει να είμαστε πολύ προσεκτικοί σε αλκαλικά υλικά, όπως τσιμέντο, ασβέστης, γύψος και άλλα, τα οποία δε πρέπει να μένουν προσκολλημένα καθόλου επάνω στην επιφάνεια του αλουμινίου.\nΤα κουφώματα αλουμινίου θα πρέπει να καθαρίζονται σε τακτά χρονικά διαστήματα. Ο καθαρισμός τους πρέπει να γίνεται με μεγαλύτερη συχνότητα και με λεπτομέρεια, όταν βρίσκονται κοντά σε παραθαλάσσιες ή βιομηχανικές περιοχές.\nΤα υλικά που πρέπει να χρησιμοποιούμε για το καθαρισμό των κουφωμάτων αλουμινίου είναι απλό νερό και προϊόντα καθαρισμού με ουδέτερο pH (5,5 – 8). Η εξωτερική επιφάνεια των κουφωμάτων είναι προτιμότερο να καθαρίζεται κατά προτίμηση ώρες που δε τη χτυπάει ο ήλιος.\nΣτο κάτω μέρος των κουφωμάτων, θα πρέπει να δίνουμε ιδιαίτερη προσοχή καθαρίζοντας τα κανάλια απορροής των υδάτων, γιατί εκεί συνήθως συσσωρεύεται η σκόνη και οι βρώμες. Κάντε χρήση ηλεκτρικής σκούπας και μετά βρεγμένο πανί για επιπλέον καθαρισμό.\nΠροσοχή να μην αφήνετε τα κουφώματα ανοιχτά κατά τη διάρκεια απουσίας σας από το χώρο και να μη κρεμάτε αντικείμενα επάνω σε ανοιχτά κουφώματα ή σε πόμολα.\nΤα κινητά μέρη, οι μηχανισμοί και τα ελαστικά θα πρέπει να καθαρίζονται με την ίδια συχνότητα που καθαρίζεται και η επιφάνεια του αλουμινίου. Επιπλέον, θα πρέπει να λιπαίνονται με σπρέι σιλικόνης ανά τακτά χρονικά διαστήματα, ώστε να εξασφαλίσουμε μεγαλύτερη διάρκεια ζωής και καλή λειτουργία.\nΣε κάθε περίπτωση επιβάλλεται 1 φορά το χρόνο ο απαραίτητος έλεγχος και συντήρηση των συστημάτων αλουμινίου, από επαγγελματία αλουμινοκατασκευαστή. Το κόστος συντήρησης είναι μηδαμινό μπρος στη καλή λειτουργεία των κουφωμάτων και την αντοχή τους στο χρόνο.\nΗ MUSKITA ασχολείται με την ανοδίωση αλουμινίου από το 1965. Αρκετά έργα εκείνης της εποχής διατηρούν ακόμα και σήμερα το αρχικό τους φινίρισμα, ανέγγιχτα από το χρόνο, απόδειξη της ποιότητας και της εμπειρίας που προσφέρουμε.\nΔιαθέτουμε και λειτουργούμε ένα από τα πιο σύγχρονα εργοστάσια ανοδίωσης παγκοσμίως, το οποίο λειτουργεί με μηχανήματα ρομποτικής τεχνολογίας. Τα χρώματα ανοδίωσης προσφέρονται σε 18 φινιρίσματα και έχουν μεταλλική εμφάνιση, προσθέτοντας ένα τόνο πολυτελείας στο χώρο σας.\nΗ ανοδίωση μας είναι πιστοποιημένη από την QUALANOD από το 1996 και πληρεί τις αυστηρότερες απαιτήσεις ποιότητας.\nΑν και η ανοδίωση έχει την υψηλότερη ανθεκτικότητα και χρειάζεται ελάχιστη συντήρηση, συστήνεται ο ακόλουθος τρόπος καθαρισμού: Ξέπλυμα με νερό και στην συνέχεια με νερό και σαπούνι (π.χ. υγρό πλυσίματος πιάτων) με μαλακό σφουγγάρι. Αφού ξεπλυθεί με νερό, συστήνεται σκούπισμα με στεγνό μαλακό ρούχο. Συστήνεται επίσης τα προϊόντα καθαρισμού να διαθέτουν pH μεταξύ 5,5 – 8. Αποφεύγονται καθαριστικά που περιέχουν χλώριο ή καυστικά. Οικοδομικά υλικά όπως τσιμέντο, ασβέστης, γύψος, επικολλητικές ταινίες και σελοτέιπ, πρέπει να απομακρύνονται αμέσως μετά την τοποθέτηση στην οικοδομή. Υπολείμματα σιλικόνης απομακρύνονται με βαμβάκι και μπλε οινόπνευμα. Σε βιομηχανικές και παραθαλάσσιες περιοχές ο καθαρισμός πρέπει να είναι πιο συχνός.\nH MUSKITA, με τρεις οριζόντιες και μια υπερσύγχρονη κάθετη μονάδα είναι σήμερα μια από τις μεγαλύτερες ανεξάρτητες εταιρείες ηλεκτροστατικής βαφής στην Ευρώπη.\nΈχοντας πάντοτε ως στόχο την υψηλότερη ποιότητα, θέτουμε τις πιο αυστηρές και ενδεδειγμένες προδιαγραφές. Το τελικό προϊόν είναι άριστης αισθητικής και μεγάλης αντοχής στο χρόνο ικανοποιώντας και τον πιο απαιτητικό μας πελάτη. Διαθέτουμε μια ευρεία γκάμα 32 βασικών χρωμάτων ηλεκτροστατικής βαφής και οποιοδήποτε RAL ή ειδικό χρώμα κατά παραγγελία, σε άμεση διαθεσιμότητα.\nΗ ποιότητα μας εξασφαλίζεται με την πιστοποίηση QUALICOAT από το 1985 για μέγιστη ανθεκτικότητα και διάρκεια στο χρόνο.\nΟ τακτικός καθαρισμός θα διατηρήσει τη βαφή σε ικανοποιητική κατάσταση μακροχρόνια. Επικαθίσεις σκόνης ή άλλων ρύπων πρέπει να απομακρύνονται με νερό και ελαφρύ απορρυπαντικό του οποίου το pH να είναι 5,5 – 8. Αρκεί ένα βρεγμένο μαλακό σφουγγάρι, ουδέτερο σαπούνι και μετά ξέπλυμα με νερό και στέγνωμα με μαλακό πανί. Αποφεύγεται σκληρό σφουγγάρι, σύρμα και διαλυτικά καθαρισμού. Οικοδομικά υλικά όπως τσιμέντο, ασβέστης, γύψος, επικολλημένες ταινίες, σελοτέιπ, πρέπει να απομακρύνονται αμέσως μετά την τοποθέτηση στην οικοδομή. Υπολείμματα σιλικόνης απομακρύνονται με βαμβάκι και μπλε οινόπνευμα. Σε βιομηχανικές και παραθαλάσσιες περιοχές ο καθαρισμός πρέπει να είναι πιο συχνός.\nΤο αλουμίνιο με φινίρισμα ξύλου δεν ξεχωρίζει από το πραγματικό ξύλο οπτικά, παρά μόνο με την αφή. Συνδυάζει άψογα τη ζεστασιά του ξύλου με όλα τα προτερήματα του αλουμινίου.\nΗ ποιότητα μας εξασφαλίζεται από την QUALIDECO και όλα τα φινιρίσματα μας παράγονται με «superdurable» βαφές για μέγιστη ανθεκτικότητα και διάρκεια στο χρόνο.\nΟ τακτικός καθαρισμός θα διατηρήσει τη βαφή σε ικανοποιητική κατάσταση μακροχρόνια. Επικαθίσεις σκόνης ή άλλων ρύπων πρέπει να απομακρύνονται με νερό και ελαφρύ απορρυπαντικό του οποίου το pH να είναι 5,5 – 8. Αρκεί ένα βρεγμένο μαλακό σφουγγάρι, ουδέτερο σαπούνι και μετά ξέπλυμα με νερό και στέγνωμα με μαλακό πανί. Αποφεύγεται σκληρό σφουγγάρι, σύρμα και διαλυτικά καθαρισμού. Οικοδομικά υλικά όπως τσιμέντο, ασβέστης, γύψος, επικολλημένες ταινίες, σελοτέιπ, πρέπει να απομακρύνονται αμέσως μετά την τοποθέτηση στην οικοδομή. Σε βιομηχανικές και παραθαλάσσιες περιοχές ο καθαρισμός πρέπει να είναι πιο συχνός.


AutoGas Forum • Προβολή θέματος - Brc calibration tool\nαπό manolists » Πέμ 09 Φεβ, 2017 12:50\nΓεια σας παιδιά Είμαι νέος εδώ και νέος με υγραέριο.\nΕγκατέστησα ένα brc sequent 32 στο αυτοκίνητό μου ενα opel astra με x16xel κινητήρα περίπου 2 μήνες πριν.\nΌλα είναι καλά οικονομία έχω περίπου 40% με μόνο πρόβλημα το λιγο τρέμουλο στο ρελαντί. Έκανα διάφορους προγραμματισμού μόνος μου ( μπορώ γιατί εγώ στήνω τα προγράμματα στο Συνεργειο που το εγκατεστησα) και δεν το εχω διορθώσει. Αυτό που παρατήρησα είναι ότι το κάνει οταν είναι ζεστό δηλαδή οταν δουλεύει ο λ. Όλοι οι προγραμματισμοι έγιναν σε θερμοκρασία λειτουργίας δηλαδή οταν δουλευει ο λ.\nΞερει καποιος στα σιγουρα αν ειναι η σωστη μεθοδος αυτη η ο προγραμματισμος γινεται σε χαμηλοτερη θερμοκρασια οταν δεν λειτουργει ο λ.\nΕγγραφή: Πέμ 09 Φεβ, 2017 12:34\nRe: Brc calibration tool\nαπό erimitis » Παρ 10 Φεβ, 2017 17:13\nΦιλέ Μανώλη έχω ακριβως το ίδιο θέμα με το brc seq24.Δεν θα έπρεπε να στο κανει.\nΤα fuel trims που είναι φίλος απο βενζίνη σε υγραέριο?\nαπό manolists » Παρ 10 Φεβ, 2017 22:07\nΤώρα στο πιο πρόσφατο προγραμματισμό είναι παρόμοια.Το έχω προγραμματίσει 5 φορές και σε όλες το ποσοστό απόκλισης που σου δίνει ο προγραμματισμός (παλμός μπεκ σε σχέση με τον παλμό σε βενζίνη) ήταν διαφορετικός. Στους 3 πρώτους δεν είχα δώσει σημασία στον O2 sensor αλλα την τέταρτη έκαψε παραπάνω και τότε μου'κοψε να δώ το διάγραμμα του sencor και είδα οτι ήταν κυρίως φτωχό, έτσι κατάλαβα οτι η ECU προσπαθούσε να το κάνει πλούσιο και έκαψε παραπάνω. Στο τελευταίο όμως είμαι εντάξει και σε διάγραμμα του λ αλλά κει σε οικονομία..Εντωμεταξύ ούτε το idle calibration που έχει το πρόγραμμα το βελτιώνει.\nαπό manolists » Τρί 07 Μαρ, 2017 21:52\nΤελικά παρατήρησα οτι το δυναμό μου όταν πρόσθετα φορτία (φώτα,ανεμιστήρας,τζάμια) έριχνε τάση απο 14.1V στα 13.6 περίπου.Ήμουν έτοιμος να το ανοίξω αλλά αντίθετα έριξα σπρέυ καθαριστικό απο πίσω και διορθώθηκε. Προφανώς τσ κσρβουνάκια έχουν πέσει(300.000) χλμ. κάποια στιγμή θα το ανοίξω.\nΑλλαξα την γείωση της μηχανής και λίγο μικρορύθμιση στο ρελαντί(στο brc επηρεάζει και την υπόλοιπη χαρτογράφηση οπότε θέλει έλεγχο μετά) και τελικά το μικροπρόβλημα στο ρελαντί πλέον διορθώθηκε σχεδόν ολοκληρωτικά.Έχω καταλήξει στο συμπέρασμα οτι πρέπει να υπάρχει καποιο θέμα σε οτι αφορά την τάση,\nητε στο δυναμό μου η στο πολλαπλλσιαστή (mobiletron), η υπάρχει μια περίπτωση να είναι μεγάλα τα μπέκ που έχουμε επιλέξει. Όπως και να είναι αυτή την στιγμή δουλεύει σχεδόν τέλεια και φυσικά δεν θα μπώ στην διαδικασία να πλήρώνω τσάμπα λεφτά για να κάνω δοκιμές πλέον στο επίπεδο που το έχω φτάσει.


Να τελειώνουμε, γιατί κούρασε - Onsports.gr\nΣταύρος Καζαντζόγλου 04 Μαρτίου 2011, 00:07\nΝα τελειώνουμε, γιατί κούρασε\nΤρίτη και τελευταία πρόταση στον Μπλάνκο καταθέτει η διοίκηση. Άντε για να ολοκληρωθεί επιτέλους αυτό το κακόγουστο σίριαλ, που έχει ταλαιπωρήσει όλη την ΑΕΚ\nΤην άποψη μου για τον Μπλάνκο την έχω καταθέσει πολλές φορές και δεν αλλάζει, όσα γκολ κι αν πετύχει, όση αποθέωση κι αν δέχεται από μερίδα του κόσμου. Ο Αργεντινός είναι παίκτης με χαρισματική ικανότητα στο γκολ, που μπορεί να σκοράρει με οιονδήποτε τρόπο (χαρακτηριστικό παράδειγμα η γκολάρα στην Κρήτη), αλλά που εκεί τελειώνει. Κατά τα άλλα, υστερεί χαρακτηριστικά σε επίπεδο τεχνικής, δεν συμμετέχει στο παιχνίδι, δυσκολεύεται να ακολουθήσει τον ρυθμό των συμπαικτών του και να παίξει καλά οπουδήποτε αλλού έξω από τη περιοχή. Αυτά είναι δεδομένα και δεν αλλάζουν, για όποιον έχει στοιχειώδεις γνώσεις για το ποδόσφαιρο.\nΕδώ και καιρό, σέρνεται το θέμα της ανανέωσης του. Ολες οι πληροφορίες οδηγούν στο συμπέρασμα πως η τελική πρόταση της ΑΕΚ θα αφορά νέο τριετές συμβόλαιο, με καθαρές αποδοχές που θα φτάνουν τις 600.000 ευρώ. Αν σε αυτά προστεθούν τα μπόνους συμμετοχών και γκολ, τα μπόνους για τους στόχους της ομάδας (και για να μη ξεχνιόμαστε, αυτούς που θα έπρεπε κανονικά, να είναι ο βασικός πόρος των παικτών της ΑΕΚ) και η εφορία που θα βαρύνει την ΠΑΕ, συζητάμε για ένα βασιλικό συμβόλαιο άνω των 1,3 εκατ. ευρώ ετησίως.\nΥ.Γ.2: Και η επίδειξη δύναμης από τον Μαρινάκη συνεχίζεται. Αφού πέτυχε να υποδεχθεί με κόσμο την ΑΕΚ, έστειλε για τα τέλη Μάρτη την απολογία του και κατάφερε να τιμωρηθεί ο Ριέρα μόνο με μια αγωνιστική κι ας πάτησε τον αντίπαλο του. Μονάρχης είναι, ότι θέλει κάνει.


Ντύθηκαν μασκαράδες και τις φετινές αποκριές | atypos.com\nΝτύθηκαν μασκαράδες και τις φετινές αποκριές\nΗ στήλη ζητά συγνώμη από τους αναγνώστες της για την χθεσινή της απουσία. Δεν είμαστε συνεπείς στο χθεσινό βραδυνό ραντεβού γιατί προέκυψαν απρόβλεπτοι τεχνικοί λόγοι.\nΠάμε τώρα στα τρέχοντα. Ο Υπουργός Οικονομικών κ. Ι. Στουρνάρας ξεκαθάρισε ότι η επανακεφαλαιοποίηση των τραπεζών θα γίνει σύμφωνα με το υφιστάμενο νομικό πλαίσιο. Δηλαδή θα τελειώσει τέλη Απριλίου. Η στήλη θα το τραβήξει και θα επιμείνει. Η επανακεφαλαιοποίηση των τραπεζών θα τελειώσει όταν το αποφασίσουν οι σημερινές τους διοικήσεις. Δηλαδή όταν το αποφασίσουν οι τραπεζίτες. Επίσης η τρόικα βλέπει με προβληματισμό την συνένωση Εθνικης-Eurobank. Άλλη μία δικαίωση της στήλης που είχε αντιμετωπίσει με καχυποψία την ανακοίνωση της συγχώνευσης των δυο τραπεζών. Θα δούμε πως θα πάει και αυτό το θέμα. Και αυτή η παλινωδία αποδεικνύει για μία ακόμα φορά τον τουλάχιστον φαιδρό τρόπο που…\nσχεδιάζει και υλοποιεί η τρόικα τον “εκσυγχρονισμό” της Ελληνικής Οικονομίας.\nΓια την ύφεση που προκαλούν τα μνημονιακά προγράμματα στις οικονομίες της ΕΕ τα έχουμε πει προ αμνημονεύτων χρόνων. Τώρα που τα πραγματικά στοιχεία αρχίζουν και βλέπουν τα φώτα της δημοσιότητας επιβεβαιώνεται η στήλη και για μία ακόμα φορά διαψεύδονται οι απανταχού νεοφιλελεύθεροι φωστήρες. Τι να κάνουμε έτσι είναι η ζωή.\nΑπομένει η εκλογή του νέου Πάπα για να συμπληρωθεί το παζλ της Ευρωπαίκής πολιτικής σκηνής. Όταν θα βγει καπνός από την ΚΑΠΕΛΑ ΣΙΞΤΙΝΑ θα γνωρίζουμε αν η φράου Μέρκελ θα έχει αντίπαλο στις προσεχεις Γερμανικές εκλογές τον Καθολικισμό.\nΜε αυτά και με αυτά φτάσαμε όμως στα τέλη των φετεινών αποκριών. Τα παιδιά δεν ντύθηκαν μασκαράδες γιατί φόβος και λύπη σκεπάζει όλη την χώρα, αλλά δεν πειράζει. Τι να κάνουμε, η Ελλάδα του μνημονίου!!!\nΝτύθηκαν όμως αντιστασιακοί με την στολή “εναντίον της τρόικα” οι βουλευτές και οι λοιποί κυβερνητικοί του ΠΑΣΟΚ και της ΔΗΜΑΡ. Τώρα το γεγονός ότι ακόμα και αύριο θα έχουν βάλει την καθημερινη στολή “του προσκυνημένου” στις διαθέσεις της τρόικα δεν έχει καμία σημασία. Για κάποιες ώρες ντύθηκαν μασκαράδες και τις φετεινές αποκριές.\n* Μοντάζ «Το Γρέκι«\nFiled under ΠΟΛΙΤΙΚΗ · Tagged with ΣΥΓΚΥΒΕΡΝΗΣΗ\n← ΒΙΝΤΕΟ ΟΙ ΕΛΛΗΝΕΣ ΑΠΟΤΑΜΙΕΥΤΕΣ ΣΕ ΟΜΟΛΟΓΑ ΕΛΛΗΝΙΚΟΥ ΔΗΜΟΣΙΟΥ ΑΠΑΙΤΟΥΝ ΔΙΚΑΙΟΣΥΝΗ\nΕμείς ξέρουμε τι μας ετοιμάζουν, αλλά αυτοί ξέρουν τι τους περιμένει; →


Δολοφονία στην Αγία Βαρβάρα: Ομολόγησε η 15χρονη ότι εμπλέκεται στη δολοφονία της 50χρονης μητέρας της - Iliaweb Νέα απο την Ηλεία\nΔολοφονία στην Αγία Βαρβάρα: Ομολόγησε η 15χρονη ότι εμπλέκεται στη δολοφονία της 50χρονης μητέρας της\nΤόσο η ίδια όσο και ο 17χρονος έκαναν αναφορά και σε τρίτο φιλικό τους πρόσωπο ότι εμπλέκεται στη δολοφονία\nΡαγδαίες είναι οι εξελίξεις για την υπόθεση της άγριας δολοφονίας της 50χρονης γυναίκας στην Αγία Βαρβάρα καθώς η 15χρονη κόρη της κατά πληροφορίες ομολόγησε την εμπλοκή της στο φονικό.\nΠαράλληλα οι αστυνομικοί εξετάζουν και την εμπλοκή τρίτου προσώπου στο φονικό που είχε φιλική σχέση τόσο με την 15χρονη όσο και με τον 17χρονο φίλο της.\nΚατά τις ίδιες πληροφορίες, η 15χρονη μαζί με τον 17χρονο Ρουμάνο φίλο της ξεδίπλωσαν το σκηνικό του θανάτου στο υπερυφωμένο διαμέρισμα στην Αγία Βαρβάρα ενω έκαναν αναφορά στο τρίτο φιλικό προς τους δύο τους πρόσωπο.\nΣτις 12 το μεσημέρι αναμένεται στη ΓΑΔΑ όπου κρατείται η 15χρονη ο δικηγόρος της Σπύρος Δημητρίου.\nΟι αναλυτές της ΕΛ.ΑΣ είχαν εστιάσει στο γεγονός οτι ο 17χρονος, σεσημασμένος για ναρκωτικά, διέμενε στο υπερυψωμένο ισόγειο της Αγίας Βαρβάρας και είχε καθημερινές προστριβές με τη μητέρα της φίλης του. Παράλληλα, διερευνούν για ποιο λόγο τα δυο παιδιά βρέθηκαν στις Σέρρες και αν προσπάθησαν να διαφύγουν στο εξωτερικό.\nΗ γυναίκα που έχασε πριν ένα χρόνο τον σύζυγό της και εργαζόταν ως καθαρίστρια για να μεγαλώσει το παιδί της, βρέθηκε λίγο μετά τις 8 το βράδυ της Παρασκευής μέσα στο υπνοδωμάτιο του σπιτιού της στην οδό Ελευθερίου Βενιζέλου. Ήταν δεμένη χειροπόδαρα με ιμάντες και σφαγμένη καθώς είχε δεχθεί πολλαπλές μαχαιριές στο πρόσωπο και τον λαιμό. Το σπίτι ήταν ψαγμένο, χωρίς όμως να υπάρχουν ίχνη παραβίασης ενω οι αρχές απο την πρώτη στιγμή αναζητούσαν την 15χρονη κόρη της η οποία είχε εξαφανιστεί. Τα ξημερώματα της Κυριακής η μαθήτρια εντοπίστηκε στις Σέρρες σε όχημα μαζί με τον Ρουμάνο φίλο της απο συνεργείο της Αστυνομίας που διενεργούσε ελέγχους για Covid-19.\n«Η εμπλοκή της ερευνάται απο την Αστυνομία. Σε καθε περίπτωση οποιαδήποτε ευθύνη της θα αντιμετωπιστεί από τη δικαιοσύνη συμφωνα με το δίκαιο ανηλίκων» δήλωνε το πρωί της Δευτέρας ο δικηγόρος που εκπροσωπει την 15χρονη κ. Σπυρος Δημητριου.


Ξενοδοχεία κοντά σε Masjid Nuruzzaman - Βρείτε προσφορές ξενοδοχείων\nΞενοδοχεία κοντά σε Masjid Nuruzzaman\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Masjid Nuruzzaman. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Masjid Nuruzzaman παραπάνω.


Στρατηγικά αδιέξοδα του ΠΑ.ΣΟ.Κ. – Γιώργος Πανταγιάς\nΣτρατηγικά αδιέξοδα του ΠΑ.ΣΟ.Κ.\nΗ διακυβέρνηση της χώρας είναι το μείζον ζήτημα, το πραγματικό διακύβευμα των επικείμενων εκλογών. Ωστόσο, οι πολιτικές δυνάμεις φαίνεται να βλέπουν τα πράγματα από διαφορετική οπτική σκοπιά, αφού θέτουν ως διακύβευμα τις εκλογικές επιδόσεις τους. Καίριο μέλημά τους είναι να εξασφαλίσουν τα μεγαλύτερα δυνατά ποσοστά στην κάλπη των εκλογών.\nΗ Νέα Δημοκρατία επιδιώκει τη διασφάλιση της αυτοδυναμίας. Ο νέος αρχηγός του ΠΑΣΟΚ προσπαθεί να περισώσει ό,τι μπορεί από ένα κόμμα που φυλλοροεί. Η Αριστερά επενδύει στην εξαθλίωση που επέφερε η οικονομική κρίση. Τα νεότοκα πολιτικά σχήματα ποντάρουν στο κατακερματισμένο κομματικό σύστημα.\nΠροτάσσοντας τις εκλογές, το πολιτικό σύστημα φαίνεται να μην νοιάζεται για τα προβλήματα που μας ταλανίζουν. Δεν αντιλαμβάνεται το μέγεθος της οικονομικής κρίσης. Δεν ενδιαφέρεται για την προώθηση και υλοποίηση των μεταρρυθμίσεων και των διαρθρωτικών αλλαγών. Παράλληλα, η προσφυγή στις κάλπες αντιμετωπίζεται ως μέσο εκτόνωσης της αντίδρασης και της οργής των πολιτών και όχι ως ευκαιρία να συζητηθούν σε βάθος όλα τα ζητήματα που συνδέονται με τη διακυβέρνηση της χώρας.\nΌλοι οι κομματικοί σχηματισμοί αδυνατούν να τοποθετηθούν με καθαρό και σαφή τρόπο, για το ποιες αλλαγές πρέπει να γίνουν στη διοίκηση, την οικονομία, στους θεσμούς. Αποφεύγουν να ξεκαθαρίσουν με ποιο οικονομικό και παραγωγικό μοντέλο θα μπορέσει η Ελλάδα να ανακτήσει το χαμένο της έδαφος. Ακόμη και τα αποκαλούμενα κόμματα εξουσίας, το ΠΑΣΟΚ και η Νέα Δημοκρατία, φαίνεται να έχουν παλινδρομήσει σε λογικές κρατισμού, οι οποίες αντιμετωπίζουν ενοχικά τον ιδιωτικό τομέα και την επιχειρηματικότητα.\nΚανείς δεν μπαίνει στον κόπο να μας πει με ποιες πολιτικές και με ποια κονδύλια θα ενισχυθούν και θα βελτιωθούν οι υπηρεσίες στους τομείς της υγείας, της πρόνοιας, της παιδείας, προκειμένου να οικοδομηθεί ένα σύγχρονο κοινωνικό κράτος.\nΟυδείς προτάσσει την ανάγκη να αποκοπούμε από τα συντεχνιακά, λαϊκίστικα, πελατειακά, εθνικιστικά, θρησκόληπτα σύνδρομα ενός νοσηρού παρελθόντος, με αποτέλεσμα ακόμη και σήμερα να θεωρούνται ταμπού ζητήματα, όπως είναι ο διαχωρισμός κράτους-εκκλησίας, η μείωση των αμυντικών δαπανών ή τα προνόμια της ίδιας της πολιτικής τάξης και των συντεχνιών.\nΤο ΠΑΣΟΚ δεν ταυτίστηκε μόνο με τη χρεοκοπία της χώρας, αλλά χρεοκόπησε και το ίδιο. Η κατάλυσή του επισφραγίζεται από τα πρωτοφανή χαμηλά ποσοστά που καταγράφει στις δημοσκοπήσεις. Φαίνεται πλέον καθαρά πως το τέλος της μεταπολίτευσης παρασύρει μαζί του το πλέον γνήσιο ιδεολογικό και πολιτικό τέκνο της, το οποίο εξέφραζε με τον καλύτερο τρόπο τα αντιδεξιά σύνδρομα μιας μεγάλης πλειονότητας των πολιτών.\nΣήμερα, λοιπόν, ο πολιτικός και ιδεολογικός κύκλος του ΠΑΣΟΚ φαίνεται να κλείνει. Η διάρρηξη των σχέσεών του με τις δυνάμεις που το στήριξαν και το ανέδειξαν δεν είναι πρόσκαιρη, έπληξε σοβαρά τη βιωσιμότητά του. Το πολιτικό ναυάγιο που έχει υποστεί κατέστρεψε την κυβερνησιμότητα που επί δεκαετίες διατηρούσε. Ευνούχισε το συγκριτικό του πλεονέκτημα, την πολυσυλλεκτικότητά του, και στιγμάτισε πλειάδα στελεχών που ήταν και θέλουν να παραμείνουν στην πρώτη γραμμή.\nΤο ΠΑΣΟΚ δεν πληρώνει μόνο τη φθορά της εξουσίας ούτε εισπράττει το τίμημα της πρόσφατης οικονομικής πολιτικής του. Η ήττα του έχει βαθύτερες αιτίες. Είναι δομική, είναι στρατηγική. Συνδέεται με τη χρεοκοπία του μεταπολιτευτικού μοντέλου που ακολούθησε η χώρα και το οποίο υπηρέτησε πιστά το ΠΑΣΟΚ.\nΜένοντας, λοιπόν, πιστό σε ένα από καιρό ξεπερασμένο και κορεσμένο πολιτικό μοντέλο, δεν αντιλήφθηκε το νέο οικονομικό περιβάλλον που είχε διαμορφωθεί, όταν το 2009 ανέλαβε την εξουσία. Έτσι στην πιο κρίσιμη στιγμή για την ιστορία της χώρας δεν μπόρεσε να διαχειριστεί στοιχειωδώς τα μεγάλα προβλήματα που είχαν από χρόνια συσσωρευτεί. Δεν συνειδητοποίησε ότι με τις συνταγές του παρελθόντος, δεν μπορείς να ανταποκριθείς στις νέες ανάγκες και απαιτήσεις.\nΕπιδεικνύοντας πρωτοφανή επιπολαιότητα και ελαφρότητα η κυβέρνηση Παπανδρέου κατέφυγε σε διακηρύξεις κενές περιεχομένου. Στερούμενη πολιτικού σχεδίου και ακολουθώντας την τακτική «βλέποντας και κάνοντας», υιοθέτησε χωρίς την παραμικρή διαπραγμάτευση τους όρους και τις συνταγές των δανειστών και των εταίρων μας. Κι ενώ η χώρα βρισκόταν ήδη στο κενό και είχε άμεση ανάγκη από ένα τολμηρό πρόγραμμα μεταρρυθμίσεων και αλλαγών, συνέχιζε να τις μεταθέτει σε βάθος χρόνου, οδηγώντας μας τελικά στη χρεοκοπία.\nΤο γεγονός αυτό στιγματίζει την πολιτική διαδρομή, το μέλλον και την προοπτική του ΠΑΣΟΚ. Μπορεί τα στελέχη του να φαντασιώνονται ότι έσωσαν τη χώρα, η πραγματικότητα όμως τα διαψεύδει. Η συντριπτική πλειονότητα των πολιτών έχει διαφορετική άποψη. Κι όσο το ΠΑΣΟΚ αρνείται να συμφιλιωθεί με την πραγματικότητα και να αναλάβει τις ευθύνες του, τόσο θα ακυρώνεται η οποιαδήποτε προσπάθεια ανατοποθέτησής του στην πολιτική ζωή.\nΤις τελευταίες μέρες παρακολουθούμε τις διεργασίες για την εκλογή του νέου αρχηγού του και το ερώτημα ανακύπτει αβίαστα: Είναι η αλλαγή ηγεσίας επαρκής προϋπόθεση για να εισέλθει ξανά το άλλοτε κραταιό κόμμα σε μια πορεία ανάκαμψης.\nΤα στελέχη του φαίνεται να απαντούν θετικά. Θεωρούν ότι η αλλαγή προέδρου μπορεί να σβήσει με μια μονοκοντυλιά τις ευθύνες –συλλογικές και ατομικές- για τη χρεοκοπία της χώρας. Ζώντας στον μικρόκοσμό τους δεν αντιλαμβάνονται το μέγεθος της κρίσης. Νομίζουν ότι με αριστερόστροφες ρητορείες και με αντιμνημονιακές κορώνες θα αποποιηθούν τις ευθύνες τους και θα πιάσουν ξανά το νήμα των δήθεν αριστερών καταβολών τους.\nΔιαγωνίζονται στις γενικόλογες διακηρύξεις για αναμόρφωση του φορολογικού συστήματος, για ενίσχυση του κοινωνικού κράτους, για στήριξη των αδυνάτων, τη στιγμή που η κυβερνητική τους θητεία τους διαψεύδει περίτρανα. Παραβλέπουν πως το βασικό και το ουσιώδες είναι να αναλάβουν τις ευθύνες τους, κάνοντας μια τολμηρή αυτοκριτική, και να απεξαρτηθούν από όλες εκείνες τις δυνάμεις που είναι υπεύθυνες για τη χρεοκοπία.\nΠαράλληλα, τα πρωτοκλασάτα στελέχη επιδίδονται σε διευθετήσεις κορυφής, αδιαφορώντας για τις ουσιαστικές διεργασίες που έχουν συντελεστεί στην κοινωνία, ξεχνώντας ότι η συμπόρευση της κορυφής δεν σημαίνει κατ’ ανάγκη και συσπείρωση της βάσης – μάλιστα όταν το χάσμα κορυφής και βάσης είναι μεγάλο συμβαίνει το ακριβώς αντίθετο. Συμπεριφέρονται ως μια κλασική περίπτωση πολιτικής τάξης που είναι βαθιά αποξενωμένη από τους πολίτες και τα προβλήματά τους. Το χειρότερο απ’ όλα είναι ότι ταυτίζουν το κόμμα με τη χώρα. Ξεχνούν ότι το πραγματικό διακύβευμα δεν είναι η παράταξή τους και το προσωπικό τους μέλλον αλλά η Ελλάδα.\nΩστόσο, το ζητούμενο αυτή τη στιγμή για το ΠΑΣΟΚ και αυτό που έχει ζωτική ανάγκη δεν είναι η αλλαγή ηγεσίας, αλλά μια νέα θεμελίωση, μια νέα φυσιογνωμία, μια νέα αφήγηση. Η συνταγή της αναστήλωσης το μόνο που θα καταφέρει είναι να εμπεδώσει περαιτέρω την πολιτική απονομιμοποίησή του που είναι έντονη και υπαρκτή.\nΠαράδοση είναι να δημιουργείς εκ του μηδενός, έλεγε ο γνωστός τραγουδοποιός. Μόνο αν το ΠΑΣΟΚ προχωρήσει σε μια ουσιαστική, τολμηρή πολιτική και ιδεολογική ανατοποθέτηση θα μπορέσει να περιορίσει τις μεγάλες απώλειες του, ώστε βήμα βήμα να ανακάμψει. Η ανασύνταξή του δεν μπορεί να επιτευχθεί με όρους διευθέτησης του πολιτικού του προσωπικού, ειδικά αυτού που έχει πιστωθεί τη χρεοκοπία της χώρας. Προϋποθέτει την ανασύστασή του, τη ριζική αναμόρφωσή του, την ανάδειξη νέων δυνάμεων.\nΟ νέος αρχηγός του ΠΑΣΟΚ δεν θα κριθεί από την αποδοχή των στελεχών, των μελών και των φίλων του κόμματος, αλλά από την ικανότητά του να ενσαρκώσει την αλλαγή που έχει ζωτική ανάγκη η χώρα. Η ηγετικότητά του δεν θα καθοριστεί από τα ποσοστά αποδοχής, αλλά από τη βούλησή του να απεξαρτηθεί από τις συντεχνίες, βάζοντας τέλος στον εναγκαλισμό με τον λαϊκισμό και τον κρατισμό. Από τη δυνατότητά του να συνομιλήσει με τις σύγχρονες μεταρρυθμιστικές και προοδευτικές δυνάμεις και να τοποθετηθεί υπεύθυνα και σοβαρά απέναντι στο μείζον ζήτημα της διακυβέρνησης της χώρας.\nΤο κόμμα πασπαρτού επί προεδρίας Γιώργου Παπανδρέου στην πραγματικότητα ήταν ένα πουκάμισο αδειανό. Χωρίς στίγμα, μετατράπηκε σε ένα συνονθύλευμα απολίτικων θεωριών, οι οποίες απομείωσαν την ιδεολογική και πολιτική του αυθυπαρξία. Η νέα ηγεσία καλείται να διαχειριστεί ένα κατακερματισμένο ιδεολογικά και πολιτικά κόμμα. Ένα κόμμα που φέρει βαρέως το στίγμα της χρεοκοπίας.\nΗ ανασύσταση του ΠΑΣΟΚ αποτελεί εγχείρημα πολλαπλώς δύσκολο. Χρειάζεται διανοητική, ιδεολογική και πολιτική διεργασία, προκειμένου να διατυπώσει ένα σύγχρονο αφήγημα για τις ανάγκες και τα προβλήματα της χώρας και της κοινωνίας, για τις προκλήσεις και τις ευκαιρίες που βρίσκονται μπροστά μας. Χρειάζεται μια καινούργια μεταρρυθμιστική και εκσυγχρονιστική ατζέντα για να ανακτήσει την ευρωπαϊκή του ταυτότητα, να εκφράσει νέες δυνάμεις και πρωτίστως εκείνες που έχουν πληγεί σημαντικά από την πρωτοφανή οικονομική κρίση.\nΟ νέος αρχηγός του ΠΑΣΟΚ καλείται ν’ απαντήσει στο ερώτημα με ποιους, γιατί και πώς θα καλύψει το κενό πολιτικής έκφρασης που υπάρχει σήμερα στον κεντροαριστερό χώρο.\nVasso Agnanti2017-05-30T20:20:20+00:00Μάρτιος 10th, 2012|Tags: Η Αξία|0 Comments


ΦΩΤΗΣ ΜΠΑΖΑΚΑΣ: Ο Κρόιφ και η επανάσταση της… ρίγας\nΤο «FFT» θυμαται την πρώτη μεγάλη διαμάχη του επαγγελματικού ποδοσφαίρου. Τότε που ο Γιόχαν Κρόιφ αφαίρεσε από τη φανέλα του μία ρίγα στο Μουντιάλ του 1974, επειδή είχε συμβόλαιο με αντίπαλη εταιρεία. Διαβάζει ιστορία ο Γιώργος Καραμάνος.\nΟ Γιόχαν Κρόιφ υπήρξε σε όλη την καριέρα και τη ζωή του μία\nξεχωριστή, ιδιαίτερη και επαναστατική προσωπικότητα. Από τον τρόπο που αγωνιζόταν, το πώς αντιλαμβανόταν το παιχνίδι έως και την επιλογή του να μην πάει στο Μουντιάλ του 1978 στην Αργεντινή, εξαιτίας της δικτατορίας του Βιδέλα. Ακόμα και το ότι σε μία εποχή που οι εμφανίσεις ήταν αριθμημένες παραδοσιακά από το 1 έως το 11, εκείνος επέλεξε να φοράει το θρυλικό 14.


Home / Πάνος Ζαχαρογιάννης 2013-14 / Για μια θέση στον ήλιο!\n22 June 2014\tΠάνος Ζαχαρογιάννης 2013-14 Leave a comment\nΤην Κυριακή ξεκινά το φάιναλ φορ του 3ου γκρουπ του ερασιτεχνικού πρωταθλήματος «Πάνος Ζαχαρογιάννης» που διοργανώνει ο ΑΓΣ Πολυνίκης με τον αγώνα ανάμεσα στους Νεροχύτες και τους Ballbusters. Τη Δευτέρα στη Ζωφριά ακολουθεί ο δεύτερος ημιτελικός με τους Μπράφους του Χάρη Πάτση να κοντράρονται με τον Π.Σ.Γ.. Ο στόχος και των τεσσάρων ομάδων κοινός: να βγουν στον αφρό από τη μάχη και την ερχόμενη εβδομάδα να παίξουν στον τελικό για το τρόπαιο!\nΝεροχύτες – Ballbusters\nΟι Νεροχύτες και οι Ballbusters συνθέτουν ένα ιδιόμορφο ζευγάρι στον πρώτο ημιτελικό. Οι Νεροχύτες είχαν 12-1 στην κανονική περίοδο, με 10 νίκες με διψήφιο αριθμό πόντων, μία με 9, και η μόνη ομάδα που έχασε με λιγότερο από 9 ήταν οι Ballbusters, οι οποίοι ήταν κορυφή της τριπλής ισοβαθμίας στην 4η θέση στο 9-4.\nΣτα πλέι οφς οι Νεροχύτες έπαιξαν ένα παιχνίδι με τη Χοντρίμ Τιμ, κέρδισαν με 88-56 και πήραν την πρόκριση άνευ αγώνα στο 2ο ματς. Οι Ballbusters επικράτησαν με 2-0 των Athens Supergrungers, κερδίζοντας με 60-52 το πρώτο ματς και με 62-54 το δεύτερο.\nΠλέον, οι δυο τους θα κοντραριστούν και σε 40 λεπτά θα πρέπει να τα δώσουν όλα για να μάθουμε ποιος θα παλέψει για τον τίτλο και ποιος θα αποχαιρετήσει εδώ το όνειρο.\nΟι Νεροχύτες είχαν πολύ μικρό ροτέισον στην κανονική περίοδο, μόλις 11 παίκτες τους πάτησαν παρκέ, οι 2 έπαιξαν κάτω από 5 παιχνίδια. Όμως, είχαν τον βασιλιά των σκόρερ, Βρέλλη Β., ο οποίος έκλεισε την κανονική περίοδο 1ος σε σύνολο πόντων και 1ος σε μέσο όρο με 22.8 πόντους. Από κοντά και ο Κωτσόπουλος που είχε 21.4 πόντους, ενώ άλλοι και ο Χριστακόπουλος σκόραρε αρκετά, στους 8.9 πόντους. Οι δυο πρώτοι αποτέλεσαν άλυτο γρίφο για σχεδόν όλες τις άμυνες της λίγκας στην κανονική περίοδο και αυτόν τον γρίφο θα κληθούν πρώτα και πάνω απ’ όλα να λύσουν οι Ballbusters. Πόσο εύκολο είναι; Καθόλου, τα νούμερα άλλωστε το δείχνουν. Οι Νεροχύτες ήταν η μόνη ομάδα του γκρουπ που είχε δύο παίκτες οι οποίοι σκόραραν πάνω από 20 πόντους ανά αγώνα έκαστος.\nΉ για να το πω και αλλιώς, Βρέλλης και Κωτσόπουλος ήταν οι μόνοι δύο παίκτες του 3ου γκρουπ που σκόραραν πάνω από 20 πόντους ανά αγώνα (από όσους είχαν παίξει τουλάχιστον τα μισά ματς). Ο Κατσούλης, με τον Κιούση, τον Μπουρογιαννόπουλο, τον Νίνα και τον Ορλώφ, βοηθούν κι αυτοί αρκετά μια επίθεση που σπάνια δεν θα δείτε να αποδίδει με τις μηχανές στο φουλ.\nΟι Ballbusters έχουν στο ρόστερ τους 4 παίκτες που σκόραραν πάνω από 10 πόντους έχοντας παίξει τα μισά παιχνίδια και άλλους δύο που αγωνίστηκαν λιγότερο και είχαν πάνω από 9 πόντους ανά αγώνα. Ο Μαυράκης είναι ο πρώτος τους σκόρερ με 17.6 πόντους, ενώ ο Σοφιανόπουλος έχει 15.3, ο Κατιάι 10.9 και ο Ντουλαβέρης 10.1. Αν σε αυτούς βάλει κανείς τον Αρβανιτάκη, τον Πλατή, αλλά και τους Τριμπόνια, Νίνο, φτιάχνει μια ομάδα με πολλούς παίκτες που μπορούν να βοηθήσουν στο σκοράρισμα.\nΑυτό τους κάνει ιδιαίτερα ανθεκτικούς στις αντίπαλες άμυνες, αφού πάντα υπάρχει τρόπος να σκοράρουν και δύσκολα κολλάνε στο σκορ. Ας μην ξεχνάμε ότι έχουν κερδίσει τους Μπράφους του Χάρη Πάτση, ενώ η πιο βαριά τους ήττα ήταν με 10 πόντους διαφορά (από τους Faiters) που σημαίνει ότι κανείς δεν κατάφερε να ξεφύγει τόσο απέναντί τους ώστε να μην είναι αγχωμένος στο τέλος.\nΣτην κανονική περίοδο οι Νεροχύτες σκόραραν με τον απίστευτο νούμερο των 75.2 πόντων ανά αγώνα, ενώ στην άμυνα δέχονταν 53.3 πόντους ανά ματς. Οι Ballbusters είχαν τη 2η καλύτερη επίθεση στο πρωτάθλημα, σκόραραν 67.6 πόντους ανά αγώνα, ενώ δέχονταν 56.5 ανά ματς.\nΟι Ballbusters θα πρέπει να βρουν τρόπο να σταματήσουν τα ατού των Νεροχυτών, καθώς αν ο Βρέλλης με τον Κωστόπουλο βρουν ρυθμό, τότε είναι πολύ δύσκολο οι Νεροχύτες να χάσουν. Απ’ την άλλη, οι Νεροχύτες θα πρέπει να κάνουν αυτό που δεν έκαναν στην κανονική περίοδο με τους Ballbusters, να τους παίξουν πιο σκληρά στην άμυνα, καθότι πρόκειται ξεκάθαρα για ομάδα με επιθετικές αρετές, που μπορεί να μείνει κοντά στο σκορ σε παιχνίδι run ‘n’ gun. Τα ριμπάουντ θα παίξουν ρόλο, με τους Νεροχύτες να είναι πιο αθλητικοί, αλλά τους Ballbusters να παίζουν πιο κλειστά και σφιχτά στην άμυνα και να έχουν και το πλεονέκτημα όγκου στη ρακέτα κάτι που μπορεί να προβληματίσει τους Νεροχύτες και να παίξει ρόλο στην εξέλιξη του αγώνα. Οι Νεροχύτες έβαζαν περίπου ένα τρίποντο παραπάνω ανά αγώνα στην κανονική περίοδο (4.6 έναντι 3.8), αλλά αμφότερες είναι ομάδες που δεν προτιμάνε πολύ το μακρινό σουτ, όσο το τρέξιμο και τη διείσδυση.\nΜένει να δούμε ποιος θα καταφέρει να επιβιώσει από αυτή τη μονομαχία, αν οι Νεροχύτες θα επιβεβαιώσουν το χαρακτήρα του φαβορί που τους δίνει η πρωτιά της κανονικής περιόδου, ή αν οι Ballbusters φύλαγαν τα καλύτερα τώρα για το τέλος της σεζόν!\nΟι Μπράφοι του Χάρη Πάτση – Π.Σ.Γ.\nΟ δεύτερος ημιτελικός μοιάζει κι αυτός ιδιαίτερα ανοιχτός σε προγνωστικά. Αν δεν πέσουμε στην παγίδα να «πιστέψουμε» ότι το 60-41, με το οποίο κέρδισαν τον Π.Σ.Γ. οι Μπράφοι του Χάρη Πάτση το παιχνίδι των δύο ομάδων στην κανονική περίοδο, λέει όλη την αλήθεια, θα δούμε ότι πρόκειται για ένα ιδιαίτερα δυνατό ζευγάρι, ανάμεσα σε δύο ομάδες που πλέον αμφότερες σκέφτονται το τρόπαιο.\nΟι Μπράφοι του Χάρη Πάτση ήταν η μόνη ομάδα που κέρδισε τους Νεροχύτες στην κανονική περίοδο, το 11-2 που είχαν τους έφερε στη 2η θέση της λίγκας, ενώ στα πλέι οφς απέκλεισαν την Τιρινίνι με 2-0, στο πρώτο ματς με 61-53 και στο δεύτερο με 74-45 οι δυο τους νίκες.\nΟ Π.Σ.Γ. έκλεισε με 9-4 την κανονική περίοδο, στην 6η θέση, αλλά στα προημιτελικά απέκλεισε τους Faiters, κερδίζοντας μετά από ένα απίστευτο παιχνίδι με 56-55 στον πρώτο αγώνα και επικρατώντας με 45-36 στον δεύτερο.\nΥπάρχει περίπτωση να πάει κανείς ανυποψίαστος στον αγώνα; Το αποτέλεσμα του πρώτου ημιτελικού δεν αφήνει κανένα περιθώριο για τέτοια λάθη, αφού στο σημείο αυτό της σεζόν όποιος δεν πάει 100% συγκεντρωμένος, απλώς… πάει σπίτι του. Ο Π.Σ.Γ. ξέρει ότι είναι το αουτσάιντερ στο ματς, αλλά το ίδιο ίσχυε και στη σειρά των προημιτελικών με βάση τη βαθμολογική κατάταξη. Σε ένα παιχνίδι 40 λεπτών όλα γίνονται και όποιος εμφανιστεί πιο έτοιμος και πιο συγκεντρωμένος θα έχει τον πρώτο λόγο.\nΟι Μπράφοι του Χάρη Πάτση στην κανονική περίοδο σκόραραν 64.3 πόντους ανά αγώνα και επέτρεπαν μόλις 46.0, έχοντας την καλύτερη άμυνα στη λίγκα! Ο Π.Σ.Γ. στην επίθεση έβαζε 56.5 πόντους ανά ματς ενώ η άμυνά του ήταν η 2η καλύτερη στο πρωτάθλημα με μέσο παθητικό στους 47.2 πόντους. Δύο πολύ σκληρές ομάδες αμυντικά που έχουν όλα τα φόντα να εξουδετερώσουν η μία την άλλη, ιδίως αν καταφέρουν αν προφυλαχθούν από τη φθορά των φάουλ.\nΣτην κανονική περίοδο οι Μπράφοι του Χάρη Πάτση παρατάχτηκαν σε αρκετά ματς με μικρό ρόστερ, χαρακτηριστικό είναι ότι μόλις δύο παίκτες έπαιξαν πάνω από 10 παιχνίδια. Ο Ασημομύτης που είχε 13.8 πόντους και ο Καραμανής που είχε 9.2 ανά αγώνα. Όμως, οι λύσεις δεν τους έλειπαν, χρησιμοποίησαν συνολικά 17 παίκτες στην κανονική περίοδο, με τον Καρέντζο να είναι 1ος σκόρερ με 14.5 πόντους, τον Τουλούζα να έχει 12.0 ανά αγώνα και τους Φανό, Σαπλατέρα, Περράκη, Λαρεντζάκη, να βάζουν 6-9 πόντους ανά ματς, χωρίς να αναφέρομαι σε όσους πάτησαν παρκέ σε 1-3 ματς (7 παίκτες).\nΟ Π.Σ.Γ. είχε 12 παίκτες στο ρόστερ του στην κανονική περίοδο, ο Τόλιας ήταν ο 1ος του σκόρερ με 13.5 πόντους και ισχυρή παρουσία στη ρακέτα, με τον Ζαργάνη να έχει 11.7, τον Καντζιλάκη 10.8 και τους Ρέππα, Μπαλάση, Τσέκο, Παπαδόπουλο να σκοράρουν από 5 ως 9 ανά ματς. Ο Ρέππας είχε και σχεδόν 2.0 εύστοχα τρίποντα ανά αγώνα, πρώτος της ομάδας του στη συγκεκριμένη κατηγορία, με τον Π.Σ.Γ. να έχει 4.7 εύστοχα τρίποντα σε κάθε παιχνίδι, ενώ οι Μπράφοι του Χάρη Πάτση έβαζαν 2.9 ανά ματς.\nΠού θα κριθεί το ματς; Στη μάχη στη ρακέτα. Απ’ τη μία ο Ασημομύτης απ’ την άλλη ο Τόλιας, το ματσάρισμα είναι ιδιαίτερα ενδιαφέρον. Οι δυο τους είναι διαφορετικής λογικής παίκτες στο πώς επιλέγουν να επιτεθούν, αλλά και οι δύο ανοίγουν το παιχνίδι για την ομάδα τους σπάζοντας την μπάλα στην περιφέρεια όποτε χρειαστεί. Πολλά θα κριθούν από το σουτ του Λαρεντζάκη και του Ρέππα, οι δυο τους μπορούν να αναγκάσουν τις άμυνες να κλείσουν προς τα έξω για να μεγαλώσουν οι χώροι στη ρακέτα. Ο Καραμανής με τα ντράιβ του συνηθίζει να δημιουργεί πολλά προβλήματα στις αντίπαλες άμυνες, ενώ τα κοψίματα του Ζήρου (1ο του ματς στον 2ο προημιτελικό) μπορούν να χαλάσουν τα σχέδια κάθε άμυνας. Ο Π.Σ.Γ. θα πρέπει να μην κολλήσει στην κλειστή άμυνα των Μπράφων του Χάρη Πάτση, αλλά και να μην έχει μεγάλη φθορά στην περιφέρεια, όπου αρέσκεται να πιέζει ασφυκτικά. Σε ένα ματς ανάμεσα στις δύο καλύτερες άμυνες του πρωταθλήματος, παραδόξως οι επιθέσεις θα έχουν τον πρώτο λόγο, αφού όποιος καταφέρει να σπάσει το αντίπαλο τείχος θα είναι το μεγάλο φαβορί για τη νίκη.\nΤο παιχνίδι μοιάζει ιδιαίτερα κλειστό και είναι το καλύτερο πρόγευμα για τον μεγάλο τελικό της λίγκας που θα ακολουθήσει!\nΠρόγραμμα 12ης αγωνιστικής 2ου γκρουπ


Μ. Ρουσομάνης: «Έχω ακόμη ανοιχτό μέτωπο με τον έρωτα» – InfoNews24\nΜ. Ρουσομάνης: «Έχω ακόμη ανοιχτό μέτωπο με τον έρωτα»\nΤο νέο του βιβλίο με τίτλο «Σκοτεινό Ημερολόγιο», παρουσιάζει στο κοινό ο πολυγραφότατος συγγραφέας Μάκης Ρουσομάνης, το Σάββατο 16 Μαρτίου στις 7:30 το απόγευμα στο υπέροχο νεοκλασικό κτίριο του Κ.Ε.Α.Τ. της πρώην σχολής τυφλών Θεσσαλονίκης Βασ. Όλγας 32.\nΜε αφορμή την παρουσίαση του βιβλίου, ο ταλαντούχος συγγραφέας μίλησε στο Infonews24.\nΕρ.: Κ. Ρουσομάνη, ετοιμάζεστε πυρετωδώς για την παρουσίαση του νέου σας βιβλίου με τίτλο «Σκοτεινό Ημερολόγιο». Τι είναι αυτό που θα μας κεντρίσει το ενδιαφέρον στο νέο σας μυθιστόρημα;\nΜ.Ρ.: Νομίζω η ίδια η ιστορία. Μια ιστορία αγάπης και μυστηρίου βγαλμένη μέσα από τα ημερολόγια των ηρώων μου. Βρισκόμαστε στη Ρουμανία του 1794 όπου η ηρωίδα μου μετά από διάφορα περιστατικά που συμβαίνουν στη ζωή της, αποφασίζει να επισκεφτεί την Ελλάδα και συγκεκριμένα την περιοχή της Θεσσαλονίκης. Οθωμανική αυτοκρατορία με όλα τα επακόλουθα!\nΜεγάλη αγωνία και σ’ αυτό το βιβλίο μου, με κινηματογραφικής ρυθμούς και ομολογώ δεν ήταν λίγες οι στιγμές που η καρδιά μου ανέβαζε παλμούς κατά την συγγραφή του.\nΕρ.: Το «Σκοτεινό Ημερολόγιο» είναι γραμμένο σε ημερολογιακή μορφή, κάτι που φαντάζει δύσκολο. Υπήρχε όντως μεγάλος βαθμός δυσκολίας;\nΜ.Ρ.: Πολύ σωστά. Η ιστορία γράφτηκε σε μορφή ημερολογίου. Είναι πραγματικά μία δύσκολη τεχνική γραψίματος για τον συγγραφέα. Ακροβατεί ο δημιουργός όταν γράφει κάτι τέτοιο και κινδυνεύει να μπερδέψει τον αναγνώστη. Θα μπορούσε να βρεθεί το αναγνωστικό κοινό, με έναν λάθος χειρισμό στο κενό. Πράγμα που δεν συμβαίνει στο νέο μου βιβλίο. Αυτός ήταν και ο αρχικός μου στόχος, να προστατέψω το αναγνωστικό κοινό από μία λάθος κίνησή μου και χαθεί στις σελίδες. Οι ήρωες μου, μιλάνε σε πρώτο πρόσωπο και κρατάνε ημερολόγιο για τα όσα τους συμβαίνουν στη διάρκεια της ημέρας. Μέσα από τα ημερολόγια των πρωταγωνιστών, θα εξελίσσεται η ιστορία που θέλω να πω. Διαβάζοντας επιλεκτικά κάποιες ημέρες των ημερολογίων τους που αφορούν την υπόθεση του βιβλίου, θα αντιλαμβάνεται ο κόσμος τι έχει συμβεί και θα συνδέει την ιστορία φτιάχνοντας το παζλ από την αρχή μέχρι την ολοκλήρωσή της.\nΕρ.: Ο έρωτας και το μεταφυσικό, είναι στοιχεία που παίζουν σημαντικό ρόλο στα μυθιστορήματά σας. Παίζουν εξίσου σημαντικό ρόλο και στη ζωή σας; Πως σας προέκυψε;\nΜ.Ρ.: Ο έρωτας παίζει σημαντικό ρόλο στην καθημερινότητα μου. Νομίζω είναι η δύναμη που κινεί την ημέρα μου. Αν και έχω ακόμη ανοιχτό μέτωπο με τον έρωτα, ωστόσο χωρίς αυτόν δεν μπορώ να υπάρξω ως οντότητα. Δηλώνω ερωτευμένος με τον ίδιο τον έρωτα και με τα συναισθήματα που δημιουργεί. Ίσως εκείνος να είναι η αιτία που εκφράζομαι μέσα από κείμενα όταν γράφω και μέσα από τραγούδια όταν τραγουδάω. Το μεταφυσικό πιστεύω πως υπήρχε μέσα πολύ πριν γεννηθώ. Το κουβαλούσα και γι αυτό το έχω και στα πονήματά μου. Είναι το αλατοπίπερο και η κανέλα σε κάθε ιστορία μου.\nΕρ.: Πιθανών κάποιοι να θεωρούν πως είναι πολύ εύκολη υπόθεση να γράψει κάποιος ένα βιβλίο. Ποιες είναι οι δυσκολίες που αντιμετωπίζετε;\nΜ.Ρ.: Στις μέρες μας οι περισσότεροι θεωρούν εύκολο να γράψει κάποιος, να τραγουδήσει και να μαγειρέψει. Φταίει η τηλεόραση γι’ αυτό. Όσο εγωιστικό και αν ακουστεί εγώ δεν αντιμετωπίζω δυσκολίες. Όλοι μπορούν να κάνουν και τα τρία που ανέφερα. Το θέμα είναι να το κάνει σωστά. Όχι για να κάνει επιτυχία ή να γίνει μεγάλος και τρανός αλλά να δώσει την αλήθεια του, τα πραγματικά του αισθήματα στο έπακρο, μέσα από κάθε βιβλίο του. Για να το πετύχει κανείς αυτό, θα πρέπει να υπάρχει και αυτό το κάτι….το ταλέντο. Δεν αρκεί να πεις μια ιστορία και να την γράψεις. Όλοι ξέρουμε να μιλάμε και να γράφουμε. Θα πρέπει να μεταδόσεις στον αναγνώστη κάθε σου συναίσθημα. Καλό ή κακό. Εκεί υπάρχει δυσκολία αν δεν υπάρχει η μαγιά, το ταλέντο. Είναι αυτό που λέω τακτικά. Δεν φτάνει να το θες και να το αγαπάς. Πρέπει και να το χεις. Εγώ δεν γράφω με στόχο. Καταθέτω την ψυχή μου αβίαστα χωρίς δυσκολία, σε κάθε μου βιβλίο και αυτό μου αρκεί.\nΕρ.: Ποιος είναι ο μεγαλύτερος φόβος σας και ως ανθρώπου, αλλά και ως συγγραφέα;\nΜ.Ρ.: Νομίζω ως άνθρωπο με τρομάζει ο θάνατος, που προσπαθώ να τον ξορκίζω μέσα από τα γραπτά μου, ίσως γιατί είναι ο ίδιος φόβος και του συγγραφέα.\nΗ ζωή όμως συνεχίζεται, δεν σταματά για κανέναν φόβο. Οπότε προχωράμε, εξελισσόμαστε, δημιουργούμε και αγαπάμε!\nΕρ.: Οι παρουσιάσεις σας, ομολογουμένως, ξεφεύγουν από τα στεγανά των… κλασικών παρουσιάσεων. Τι θα δούμε αυτή τη φορά;\nΜ.Ρ.: Έτσι με έχει μάθει ο κόσμος. Αλλά να σας πω κάτι; Τα έκανα αυτά στο παρελθόν. Και ο κόσμος κάθε φορά ήταν παρόν σε κάθε μου εκδήλωση και τον ευχαριστώ. Φέτος είπα στους συνεργάτες μου «Φτάνει, κουράστηκα, ας τα κάνουν άλλοι». Και αποφασίσουμε για το νέο αυτό βιβλίο οι παρουσιάσεις που θα γίνουν να είναι πιο απλές. Σε καμία περίπτωση δεν χαμηλώνω τον πήχη από τα στάνταρ μου. Θα υπάρχει κάτι μοναδικό που δεν θα είναι όμως κλασικό και αναμενόμενο! Θέλω να προσφέρω στους ανθρώπους που με τιμούν με την παρουσία τους, το καλύτερο αισθητικό και όχι μόνο αποτέλεσμα.\nΗ πρώτη παρουσίαση του νέου μου βιβλίου,7ο σε σειρά, πλην κάποιων συμμετοχών που είχα σε συλλογικά έργα, θα γίνει το Σάββατο 16 Μαρτίου στις 7:30 το απόγευμα στο υπέροχο νεοκλασικό κτίριο του Κ.Ε.Α.Τ. Της πρώην σχολής τυφλών Θεσσαλονίκης Βασ. Όλγας 32. Είχα κάποιο λόγο και φέτος επέλεξα να βρεθώ στο συγκεκριμένο χώρο για την πρώτη παρουσίαση, τον οποίο θα τον αναφέρω εκείνη τη βραδιά.\nΘα έχω κοντά μου σπουδαίους ανθρώπους, συνεργάτες στην παρουσίαση, καθώς και δυο αγαπημένα παιδιά με πρόβλημα όρασης, μαθητές του ιδρύματος, που θα διαβάσουν κάποια αποσπάσματα του βιβλίου στη γραφή Braille.\nΝα πω λοιπόν ένα τεράστιο ευχαριστώ στους χορηγούς, σε όλα τα μέσα, δημοσιογράφους και συντελεστές καθώς και όλους όσους στηρίζουν τις φετινές παρουσιάσεις μου. Τέλος, ένα ευχαριστώ στον εκδοτικό οίκο όστρια που εκπλήρωσε με το νέο αυτό βιβλίο, ένα μου όνειρο ακόμη και στην διεύθυνση του Κ.Ε.Α.Τ. για την παραχώρηση του χώρου, του ιστορικού ιδρύματος της Θεσσαλονίκης. Σας περιμένω όλους να σας μιλήσω για το σκοτεινό ημερολόγιο του 1794!\nΛίγα λόγια για το «Σκοτεινό ημερολόγιο»\nΈνας απόλυτος Έρωτας. Μια γενναία Αγάπη και ένας παράξενος Θάνατος.\nΑνάμεσα στα χωριά Τέκελι και Γιουντσίδα και κοντά στο μεγάλο ποταμό Αξιό, εκεί που φυσά δυνατός, ψυχρός βαρδάρης άνεμος, που σου τρυπά τα κόκαλα, υπάρχουν τα ερείπια ενός εγκαταλελειμένου χωριού. Κουκμούς το έλεγαν οι Τούρκοι κάτοικοί του, ενώ οι Έλληνες το ονόμαζαν Βρωμοχώρι.\nΤίποτε δε μαρτυρά την παράξενη ιστορία του. Εκεί κάποτε ήταν ο βάλτος…\nΤι έγινε σ’ εκείνο το μυστηριώδες χωριό που ακόμη και σήμερα μέσα στη πυκνή βλάστηση με τα πελώρια δένδρα που το καταβροχθίζουν, μπορεί κανείς να διακρίνει γκρεμισμένη την εκκλησία του Άη Γιώργη. Εκεί που δεσπόζει αγέρωχο το καμπαναριό μέσα στο πέρασμα του χρόνου, μαρτυρώντας πως κάποτε εκεί ακουγόταν το Χριστός Ανέστη.\nΠοιος έζησε σε εκείνο το χωριό και ποια η ιστορία του Έλληνα με την όμορφη Ρουμάνα επισκέπτρια;\nΠοιο μυστικό κρύβεται στα ερείπιά του και γιατί η ιστορία του έγινε δημοτικό τραγούδι που ένα μέρος της διδάσκεται ακόμη και σήμερα στα Ελληνικά σχολεία;\nΟ Μάκης Ρουσομάνης επιστρέφει με μια νέα, δυνατή ιστορία αγάπης και μυστηρίου, βγαλμένη από τα ημερολόγια των ηρώων του….αιώνες πριν!\n(Φωτογραφίες: ΜΑΡΙΝΑ ΚΑΡΑΜΠΑΣΗ, ΓΙΩΡΓΟΣ ΚΟΤΑΣΙΔΗΣ, ΚΩΝΣΤΑΝΤΙΝΑ ΣΑΡΡΗ)


Διαστάσεις: Ο Μαρξ δεν ήταν Νοστράδαμος\nAt 24/2/09 2:56 μ.μ., Prokopis Doukas said...\nΠολύ ενδιαφέρον - επαναφέρει στο προσκήνιο το γνωστό θέμα της αξιοπιστίας της πληροφορίας στο ίντερνετ...\nΠολύ χαίρομαι που σε βρίσκω και εδώ!\nAt 24/2/09 5:13 μ.μ., Μιχάλης Μητσός said...\nΚι εγώ σε παρακολουθώ στο Athens Voice. Να'σαι καλά.\nAt 24/2/09 6:35 μ.μ., airgood@gmail.com said...\nΠράγματι όταν η πίστωση διακόπτεται, διακόπτεται η Πίστη δλδ η Εμπιστοσύνη, άλλωστε κατά βάθος ακόμη και τα μετρητά εμπεριέχουν τη Πίστη στην εγγύηση του κράτους, είναι γνωστή η κατάληξη σε περιόδους κατοχής.\nΗ υπόθεση της Πίστης φέρει στο προσκήνιο το βιβλίο του Φουκουγιάμα "Εμπιστοσύνη" καθώς και το ίδρυμα Πίστης του Τ.Μπλέρ καθώς και τους κλυδωνισμούς στο θρησκευτικό αίσθημα στη χώρας.\nΥπ' αυτή την έννοια υπάρχει μία σχετικότητα με τον καταναλωτισμό διότι αυτή ωθείται απο τη προσδοκία της σταθερότητος των εισοδημάτων.\nAt 24/2/09 8:45 μ.μ., Prokopis Doukas said...\nΔοκίμασε, αν έχεις χρόνο και το blog - συμπεριλαμβάνω τα της Athens Voice, αλλά πολύ πιο απελευτθερωμένα και πιο προσωπικά(και πιο τακτικά) γράφω για διάφορα.. :-)\nAt 25/2/09 2:54 μ.μ., mpampakis said...\nΠολύ ενδιαφέρον και, για άλλη μια φορά, αποδεικνύει πόσο έχει "χαλαρώσει" η πρακτική της διασταύρωσης πηγών.\nΔεν κατάλαβα το εξής: "Σ΄ ένα συνέδριο του ΚΚΕ, ποτέ μα ποτέ δεν θα συνέβαινε κάτι τέτοιο. Κι αν συνέβαινε, είναι βέβαιο ότι οι υπεύθυνοι θα τιμωρούνταν παραδειγματικά. "\nΔηλαδή, δεν θα γινόταν η ανακοίνωση ή δεν θα ζητούσαν συγνώμη για μια λανθασένη ανακοίνωση;\nAt 25/2/09 4:33 μ.μ., Μιχάλης Μητσός said...\nΕλα μωρέ, πλάκα κάνω. Σε κάθε περίπτωση, το ΚΚΕ θα φρόντιζε το όποιο τσιτάτο του Μαρξ να είναι πραγματικό.\nAt 26/2/09 2:26 π.μ., plagal said...\nΤετοια λαθροχειρια εχει οντως κανει το ΚΚΕ προσφατα, οταν κατα τη διαρκεια των δεκεμβριανων, η ΚΝΕ εβγαλε μια αφισα με τον Τσε και αποκατω ενα δηθεν αποσπασμα του οτι οι επαναστατες δεν φορουν κουκουλες κτλ. Το αποσπασμα βεβαια δεν ευρεθη πουθενα στα γραπτα του Γκεβαρα.